Source: https://www.scribd.com/document/120614516/Ob%C5%BEaloba
Timestamp: 2017-11-19 22:52:20+00:00
Document Index: 17473989

Matched Legal Cases: ['čl.\n107', 'čl. 107', 'čl. 101', 'čl. 2', 'čl. 102', 'čl. 150', '§ 39', '§ 123', '§ 124', 'súd ', 'súd ', 'súd ', 'čl. 1', 'čl. 102', 'čl. 150', 'čl. 73', '§ 317', '§ 350', 'čl. 150', 'čl. 101', 'súd ', 'súd ', 'súd ', 'čl. 101', 'čl. 2', 'čl. 102', 'čl. 150', 'čl. 2', 'čl. 101', 'čl. 102', 'čl. 150', 'čl. 107', 'súd ', 'čl. 107', 'čl. 102', '§ 7', '§ 7', '§ 9', 'čl. 101', 'čl. 101', 'čl. 1', 'čl. 2', 'čl. 2', 'čl. 102', 'čl. 150', 'čl. 2', 'čl. 102', 'čl. 150', '§ 8', '§ 188', '§ 8', '§ 197', '§ 197', 'čl. 2', 'čl. 102', 'čl. 150', '§ 2', 'súd ', 'čl. 2', 'čl. 101', 'čl. 102', 'čl. 150', '§ 123', 'súd ', 'súd ', 'súd ']

Description: Obžaloba prezidenta
Obžaloba na prezidenta Slovenskej republiky podľa čl.
107 Ústavy Slovenskej republiky
Národná rada Slovenskej republiky sa uzniesla na tom, že podľa čl. 107 Ústavy Slovenskej republiky podáva obžalobu na doc. JUDr. Ivana Gašparoviča, CSc., Prezidenta Slovenskej republiky, že pri výkone právomocí prezidenta Slovenskej republiky, ktoré sú mu Ústavou Slovenskej republiky zverené doc. JUDr. Ivan Gašparovič, CSc., Prezident Slovenskej republiky (ďalej len „prezident“) o návrhu kandidáta Národnej rady Slovenskej republiky (ďalej len „Národná rada“) doc. JUDr. Jozefa Čentéša, PhD. (ďalej len „kandidát“) do funkcie generálneho prokurátora Slovenskej republiky (ďalej len „generálny prokurátor“) zvoleného dňa 17. júna 2011 rozhodol až dňa 28. decembra 2012, tj. po uplynutí 18-tich mesiacov, čo nezodpovedá primeranej lehote, v ktorej prezident obvykle rozhoduje o vymenovaní a odvolaní osôb navrhnutých príslušnými orgánmi do funkcií menovaných a odvolávaných prezidentom. Prezident dňa 28. decembra 2012 rozhodol o tom, že kandidáta do funkcie generálneho prokurátora nevymenuje z dôvodov vzťahujúcich sa ku skutočnostiam ohľadne voľby generálneho prokurátora v Národnej rade v období od 2. decembra 2010 do 17. júna 2011 a z dôvodu skartácie výpovede poslanca Národnej rady Igora Matoviča zo dňa 27. júla 2011 a následnej komunikácie kandidáta o tejto skutočnosti s médiami, ktoré vyhodnotil ako okolnosti, pre ktoré kandidát nespĺňa predpoklady na to, aby bol v súlade s Ústavou Slovenskej republiky (ďalej len „Ústava“) a zákonmi Slovenskej republiky vymenovaný do funkcie generálneho prokurátora. Uvedené skutočnosti takto vyhodnotil napriek rozhodnutiu Ústavného súdu Slovenskej republiky (ďalej len „ÚS SR“) zo dňa 5. októbra 2011 sp. zn. PL. ÚS 95/2011 a rozhodnutiu subjektov oprávnených nepodať návrh na disciplinárne konanie voči kandidátovi, teda 1/ v rozpore s čl. 101 ods. 1 druhá veta Ústavy nezabezpečil riadny chod ústavných orgánov tým, že nekonal v primeranej lehote o vymenovaní alebo nevymenovaní Národnou radou riadne zvoleného kandidáta do funkcie generálneho prokurátora, 2/ v rozpore s čl. 2 ods. 2, čl. 102 ods. 1 písm. t) a čl. 150 Ústavy prekročil svoje právomoci vyplývajúce z Ústavy rozhodnutím, že kandidáta do funkcie generálneho prokurátora nevymenuje, čím
ÚMYSELNE PORUŠIL ÚSTAVU SLOVENSKEJ REPUBLIKY z týchto dôvodov:
1. Prvá voľba generálneho prokurátora v Národnej rade pred skončením funkčného obdobia JUDr. Dobroslava Trnku sa uskutočnila dňa 2. decembra 2010 a opakovaná voľba sa uskutočnila dňa 7.decembra 2010. V týchto voľbách Národná rada nezvolila žiadneho kandidáta do funkcie generálneho prokurátora. Dňa 3. februára 2011 bola však ÚS SR doručená sťažnosť JUDr. Dobroslava Trnku vo veci namietaného porušenia základného práva na prístup k voleným a iným verejným funkciám za rovnakých podmienok. Dňa 20. apríla 2011 ÚS SR (rozhodnutím pod sp. zn. I. ÚS 76/2011-198) konštatoval, že Národná rada porušila základné právo JUDr. Dobroslava Trnku na prístup k voleným a iným funkciám. 2. Dňa 14. januára 2011 podali poslanci Národnej rady návrh na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene a doplnení niektorých zákonov (ďalej len „zákon o rokovacom poriadku“) s cieľom dosiahnuť zmenu spôsobu voľby kandidátov do funkcií volených Národnou radou na verejnú, ak Národná rada nerozhodne o spôsobe vykonania voľby inak. Dňa 5. apríla 2011 bol tento návrh zákona schválený Národnou radou. Prezident sa dňa 7. decembra 2010 verejne vyjadril1, že nesúhlasí so zmenou pravidiel voľby generálneho prokurátora počas jeho voľby, v dôsledku čoho uplatnil voči zákonu, ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov (ďalej len „predmetná novela rokovacieho poriadku NR SR“) právo veta2. Veto prezidenta bolo prelomené rozhodnutím Národnej rady dňa 17. mája 2011 a publikáciou v Zbierke zákonov dňa 26. mája 2011 pod č. 153/2011 Z. z. nadobudol účinnosť. 3. Dňa 17. mája 2011 sa konala voľba, v ktorej kandidoval len JUDr. Dobroslav Trnka, kandidát sa pred voľbou vzdal svojej kandidatúry, pričom JUDr. Dobroslav Trnka za kandidáta do funkcie generálneho prokurátora zvolený nebol a opakovaná voľba sa nekonala. 4. ÚS SR bol doručený dňa 30. mája 2011 návrh prvého námestníka generálneho prokurátora SR a dňa 15. júna 2011 návrh skupiny 35 poslancov Národnej rady na začatie konania o súlade ustanovení predmetnej novely rokovacieho poriadku NR SR s Ústavou a o pozastavení účinnosti ustanovení čl. I bodu 3 (§ 39 ods. 8), bodu 10 (§ 123 ods. 3) a bodu 11 (§ 124 ods. 2) napadnutých ustanovení predmetnej novely rokovacieho poriadku NR SR. 5. Dňa 1. júna 2011 predseda Národnej rady vyhlásil novú voľbu kandidáta do funkcie generálneho prokurátora, pričom táto voľba sa mala konať verejne. Podľa vyjadrenia prezidenta publikovaného dňa 13. júna 2011, vyhlásenie verejnej voľby ešte pred očakávaným verdiktom ÚS nebolo z politického
Tlačová správa „Verejná voľba generálneho prokurátora sa asi pribrzdí“ zo dňa 5. apríla 2011 zverejnená na spravodajskom portáli denníka SME, http://www.sme.sk/c/5837827/verejna-volba-generalneho-prokuratora-sa-asi pribrzdi.html#ixzz2H7hV4mT7 (Príloha č. 1) 2 Tlačová správa „Prezident nepodpísal odtajnenie voľby prokurátora“ zo dňa 21. apríla 2011 zverejnená na spravodajskom portáli denníka SME, http://www.sme.sk/c/5861911/prezident-nepodpisal-odtajnenie-volbyprokuratora.html#ixzz2H7iBrKCs (Príloha č. 2)
hľadiska správne. Pripustil zároveň, že predseda parlamentu síce neporušil žiaden zákon, ale nemusel sa s voľbou vôbec ponáhľať3. ÚS SR uznesením zo dňa 15. júna 2011 predbežným opatrením pozastavil účinnosť ustanovení čl. I bodu 3 a bodu 10 predmetnej novely rokovacieho poriadku NR SR, pričom toto rozhodnutie bolo publikované v Zbierke zákonov pod č. 191/2011 dňa 29. júna 2011. Medzitým dňa 17. júna 2011 Národná rada v tajnej voľbe zvolila kandidáta do funkcie generálneho prokurátora, pred voľbou JUDr. Dobroslav Trnka svoju kandidatúru stiahol. Po vykonaní voľby Národnou radou a po tom, čo bol zvolený kandidát do funkcie generálneho prokurátora sa dňa 17. júna 2011 prezident prostredníctvom hovorcu vyjadril, že „Voľba sa mala uskutočniť až po konečnom rozhodnutí Ústavného súdu“. Zároveň sa vyjadril, že pravdepodobne bude čakať na rozhodnutie ÚS SR vo veci samej o súlade predmetnej novely rokovacieho poriadku NR SR s Ústavou, pretože „Ústava mu termíny neurčuje a svoje rozhodnutie zváži“.4 Prezident zároveň prostredníctvom svojho hovorcu uviedol, že zatiaľ Jozefa Čentéša za generálneho prokurátora nevymenuje, považuje celú voľbu za spolitizovanú, pretože koalícia mala dosť hlasov, aby o prokurátorovi rozhodla zákonným spôsobom hneď v prvej voľbe. Uviedol ďalej, že „Pán prezident je presvedčený, že ani zvolený Jozef Čentéš ani Dobroslav Trnka by už nemali byť kandidátmi a byť volení do funkcie generálneho prokurátora. Dnes sú obaja politicky tak rozdelení, že nikto nemôže hovoriť o tom, že nebudú rozhodovať v záujme niektorej z týchto politických strán“.5 Z nasledujúcich vyjadrení hovorcu prezidenta dňa 20. júna 2011 a 22. júna 20116 jasne vyplýva, že spočiatku mal prezident v úmysle čakať na rozhodnutie ÚS SR o preskúmaní súladu predmetnej novely rokovacieho poriadku NR SR s Ústavou. Dňa 6. júna 2011 sa vyjadril, že „kým sú pochybnosti, nechce pristúpiť k vymenovaniu pána Čentéša, pretože by to nebolo dobré pre neho samotného ani pre Generálnu prokuratúru“.7 Dňa 29. júla 2011 médiá informovali8, že poslanec Národnej rady Igor Matovič bude vypovedať na Generálnej prokuratúre Slovenskej republiky (ďalej len „Generálna prokuratúra SR“) o korupcii pred kandidátom. Ako neskôr informovali médiá9 a uvádzal kandidát, po skončení výsluchu Igora Matoviča dal pokyn asistentke, aby jeho výpoveď vymazala z počítača. V tom čase bola výpoveď vytlačená a podpísaná Igorom Matovičom. Neskôr však telefonoval kandidát Igorovi Matovičovi a oznámil mu, že jeho výpoveď omylom skartovali, na čo sa Igor Matovič vrátil na Generálnu prokuratúru SR a výpoveď zopakoval. Kandidát podľa informácií uverejnených dňa 29. júla 2011 pre TA3 uviedol, že výpoveď skartovali omylom asistentky. Následne hovorkyňa Generálnej prokuratúry SR Jana
Tlačová správa „Ústavný súd sa bude verejnou voľbou zaoberať už v stredu“ zo dňa 13. júna 2011 zverejnená na spravodajskom portáli denníka SME, http://www.sme.sk/c/5934386/ustavny-sud-sa-bude-verejnou-volbou-zaoberat-uz-vstredu.html#ixzz2H7kc7Kmy (Príloha č. 3) 4 Tlačová správa „Voliť prokurátora budú tajne a už v piatok“ zo dňa 17. júna 2011 uverejnená na spravodajskom portáli denníka SME, http://www.sme.sk/c/5940849/volit-prokuratora-budu-tajne-a-uz-v-piatok.html#ixzz2H7ldBt2m (Príloha č. 4) 5 Tlačová správa „Čentéša zvolili za prokurátora, prezident avizuje, že ho nevymenuje“ zo dňa 17.6.2012 uverejnená na spravodajskom portáli denníka Pravda, http://spravy.pravda.sk/centesa-zvolili-za-prokuratora-prezident-avizuje-ze-honevymenuje-1p1-/sk_domace.asp?c=A110617_114542_sk_domace_p23#ixzz2H7a6yKOs (Príloha č. 5) 6 Tlačová správa „Čentéš pokračuje ako bežný prokurátor“ zo dňa 20. júna 2011 uverejnená na spravodajskom portáli denníka SME http://www.sme.sk/c/5944206/centes-pokracuje-ako-bezny-prokurator.html#ixzz2H7nnQajC, (Príloha č. 6); Tlačová správa „Trnka Čentéšovi negratuloval“ zo dňa 20. júna 2011 uverejnená na spravodajskom portáli denníka SME http://www.sme.sk/c/5946029/trnka-centesovi-negratuloval.html#ixzz2H7o3FECm, (Príloha č. 7) 7 Tlačová správa „Ústavný súd zmenil nie na ano“ zo dňa 6. júla 2011 uverejnená na spravodajskom portáli denníka SME http://www.sme.sk/c/5966321/ustavny-sud-zmenil-nie-na-ano.html#ixzz2H7ooULCD (Príloha č. 8) 8 Tlačová správa „Matovič vypovedal o korupcii, spomínal koaličné aj opozičné mená“ zo dňa 29. júla 2011 uverejnená na spravodajskom portáli denníka Pravda, http://spravy.pravda.sk/domace/clanok/171265-matovic-vypovedal-o-korupciispominal-koalicne-aj-opozicne-mena/ (Príloha č. 9) 9 Tlačová správa „Kto skartoval Matovičovu výpoveď“ zo dňa 2. augusta 2011 uverejnená na spravodajskom portáli PLUSKA, http://www.pluska.sk/slovensko/politika/kto-skartoval-matovicovu-vypoved.html, (Príloha č. 10)
Tökölyová uviedla, že „Informácie, že administratívne pracovníčky skartovali omylom časť spisového materiálu, nie sú pravdivé. Skartáciu vykonal niekto iný.“ Kandidát pre Rozhlas a televíziu Slovenska odmietol, že by išlo o zámer. Podľa jeho vyjadrení „boli vytlačené celkovo tri takéto zápisnice o výpovedi. Pán poslanec si všetky prečítal, podpísal a ja som ich dal s ďalšími mojimi podkladmi do spisu. Vzhľadom k tomu, že v tom spise boli aj moje poznámky, tak tieto poznámky, ktoré som potreboval na prípravu k výsluchu, som nechal skartovať a omylom sa skartovala aj zápisnica o výsluchu pána poslanca NR SR.“ Igor Matovič uviedol následne, že opakovaná „výpoveď bola urobená profesionálne, mal som z nej veľmi dobrý pocit a nemal som najmenší pocit manipulácie“. Výsluch Igora Matoviča sa nekonal v rámci prebiehajúceho trestného konania vedeného Generálnou prokuratúrou SR v súvislosti s údajnými manipuláciami pri voľbe kandidáta do funkcie generálneho prokurátora. Podľa tvrdení kandidáta v jeho ústavnej sťažnosti podanej dňa 3. januára 2013 takéto konanie síce Generálnou prokuratúrou SR vedené pod sp. zn. IV Gv 1/11 bolo, ale kandidát nebol prokurátorom činným v tomto trestnom konaní. Výsluch Igora Matoviča konaný dňa 29. júla 2011 teda prebehol v rámci iného trestného konania, ktoré sa týkalo medializovaných vyjadrení Igora Matoviča nesúvisiacich s voľbou generálneho prokurátora. Výstup z tohto výsluchu bol následne postúpený kandidátom Úradu boja proti korupcii PPZ a Úradu špeciálnej prokuratúry.10 Výsluch Igora Matoviča práve kandidátom bol vykonaný na základe pokynu nadriadeného, povereného námestníka generálneho prokurátora pre trestný úsek JUDr. Dobroslava Trnku. Z tvrdení kandidáta tiež vyplýva, že ihneď po tom, čo skartáciu výpovede Igora Matoviča kandidát zistil, oboznámil s touto skutočnosťou svojho nadriadeného - riaditeľa trestného odboru Generálnej prokuratúry SR - a okamžite vykonal opatrenia na to, aby skartovanú výpoveď obnovil opätovným výsluchom. Záver, že išlo len o omyl si osvojilo aj vedenie Generálnej prokuratúry SR, keďže nepodalo návrh na disciplinárne stíhanie kandidáta. Potom, ako si kandidát uvedomil, že prvá informácia, ktorú médiám poskytol bola nesprávna, z vlastnej iniciatívy ju dementoval a opravil tak, že ešte v ten istý deň požiadal tlačové oddelenie Generálnej prokuratúry SR o zverejnenie opravy v tom zmysle, že zápisnicu skartoval omylom spolu s inými nepotrebnými dokumentmi osobne kandidát, a zapisovateľke dal pokyn na jej vymazanie z počítača, pričom sa spoliehal, že dôjde k jej uverejneniu. Správa o oprave však z neznámych dôvodov a bez zavinenia kandidáta zverejnená nebola. Po návrate z plánovanej dovolenky sám verejne túto správu uviedol na pravú mieru a bez skrývania situáciu vysvetlil.11 Po skartovaní výpovede Igora Matoviča kandidátom sa prezident dňa 11. augusta 2011 vyjadril, že rozhodnutie kandidáta zaznamenať výpoveď Igora Matoviča na cudzí počítač je nepredstaviteľné. Konštatuje, že „určite sú aj ďalšie faktory, ktoré môžu moje rozhodnutie o vymenovaní pána Čentéša ovplyvniť. A jeho pôsobenie na Generálnej prokuratúre je jedným nich“.12 Následne až do 2. januára 2013 už podobné dôvody pre jeho nevymenovanie verejne neuvádzal. V rozhodnutí ÚS SR zo dňa 5. októbra 2011 vydanom v konaní vedenom pod sp. zn. PL. ÚS 95/2011 ÚS SR konštatuje, že „Na druhej strane bolo v súvislosti s ostatnou tajnou voľbou kandidáta na funkciu generálneho prokurátora zo 17. júna 2011 tiež zdôraznené, že táto voľba sa uskutočnila tajným spôsobom, čím malo byť a (aj) podľa názoru ústavného súdu materiálne bolo rešpektované
Skutočnosti vyplývajú z tvrdení kandidáta doc. JUDr. Jozefa Čentéša, PhD. v sťažnosti adresovanej Ústavnému súdu Slovenskej republiky dňa 3. januára 2013, ako dôkaz navrhujeme výpoveď JUDr. Jozefa Čentéša, PhD. 11 Skutočnosti vyplývajú z tvrdení kandidáta doc. JUDr. Jozefa Čentéša, PhD. v sťažnosti adresovanej Ústavnému súdu Slovenskej republiky dňa 3. januára 2013, ako dôkaz navrhujeme výpoveď JUDr. Jozefa Čentéša, PhD. 12 Tlačová správa „Gašparovič: Na skartovanie výpovede musel mať Čentéš vážny dôvod“ zo dňa 11. augusta 2011 uverejnená na spravodajskom portáli denníka SME, http://www.sme.sk/c/6011994/gasparovic-na-skartovanie-vypovedemusel-mat-centes-vazny-dovod.html#ixzz2H7rNVLY0, (Príloha č. 11)
ratio decidendi rozhodnutia ústavného súdu o pozastavení účinnosti z 15. júna 2011. ... Inak povedané, v už uvedenom konflikte dal ústavný súd prednosť konkrétnosti, reálnosti a účinnosti pred teoretizujúcou formálnosťou.“ Z uvedeného vyplýva, že podľa rozhodnutia ÚS SR bola voľba Národnej rady, v ktorej zvolila kandidáta do funkcie generálneho prokurátora dňa 17. júna 2011, v súlade s Ústavou a zákonom o Rokovacom poriadku. Vyššie uvedené ÚS SR konštatoval napriek skutočnosti, že voľba kandidáta sa uskutočnila v čase medzi vydaním predbežného nálezu ÚS SR, ktorým pozastavil účinnosť ustanovení predmetnej novely Rokovacieho poriadku NR SR, a jeho uverejnením pod č. 191/2011 Z. z. dňa 29. júna 2011 v Zbierke zákonov. ÚS SR v tomto rozhodnutí tiež konštatuje, že pokiaľ ide o samotnú zmenu Rokovacieho poriadku Národnej rady, táto nie je v rozpore s Ústavou, pretože tak verejná ako aj tajná voľba kandidátov do funkcií volených v Národnej rade je ústavne prípustná. V danom prípade Ústava nepožaduje tajnú voľbu explicitne, verejná voľba funkcionárov v Národnej rade je v súlade s demokratickými princípmi a teda je na rozhodnutí zákonodarcu, teda Národnej rady, ako si spôsob voľby týchto funkcionárov upraví. ÚS SR sa nestotožnil v rozhodnutí ani s tvrdenou retroaktivitou novej právnej úpravy verejnej voľby funkcionárov v Národnej rade ani s argumentom, že sa „počas hry menili pravidlá“. ÚS SR konštatuje, že „Z obsahu zákazu retroaktivity právnych noriem (čl. 1 ods. 1 ústavy“) teda vyplýva, že namietaný nesúlad napadnutých ustanovení pre retroaktivitu neobstojí vtedy, ak „nová“ (napadnutá) právna úprava nijako nezasahuje do minulých právnych vzťahov. V tomto ohľade je vhodné doplniť, že „nová“ právna úprava nezasahuje do minulých právnych vzťahov ani vtedy, ak síce takýto zásah potenciálne pripustí, ale materiálne do minulých právnych vzťahov nezasiahne, resp. v minulých právnych vzťahoch sa aj za účinnosti „novej“ právnej úpravy postupuje spôsobom predpokladajúcim v predchádzajúcej (zrušenej/zmenenej) právnej úprave.“ Na základe toho ÚS SR ďalej v rozhodnutí konštatuje, že „zvolenie kandidáta na funkciu generálneho prokurátora 17. júna 2011 v tajnej voľbe spôsobilo, že v čase konečného rozhodovania ústavného súdu napadnuté ustanovenia o zmene spôsobu voľby dotknutých verejných funkcionárov už nemôžu pôsobiť spätne do minulosti a ani materiálne nezmenili pravidlá počas hry“. 15. Dňa 11. októbra 2011 nebola vláde Slovenskej republiky, ktorej predsedníčkou bola Iveta Radičová, vyslovená dôvera a v zmysle vyjadrení prezidenta zo dňa 21. októbra 2011 sa otázka vymenovania kandidáta do funkcie generálneho prokurátora stala pre neho terciálnou. 13 Na základe tejto formulácie je zrejmý prejav vôle prezidenta v danej veci nekonať i naďalej napriek tomu, že ÚS SR vo svojom rozhodnutí z 5. októbra 2011 konštatoval, že voľba bola v súlade s Ústavou a zákonmi, pričom toto je rozhodnutie ÚS SR, na ktoré prezident čakal v zmysle jeho predchádzajúcich vyjadrení z 20. júna 2011 a 22. júna 2011 uverejnených v článkoch v internetovom vydaní denníka SME. 16. Dňa 7. novembra 2011 (teda približne mesiac po rozhodnutí ÚS SR o ústavnosti a zákonnosti voľby) sa kandidát obrátil na ÚS SR so sťažnosťou pre porušenie jeho práva na prístup k voleným a iným verejným funkciám za rovnakých podmienok z dôvodu nečinnosti prezidenta, o ktorej do dnešného dňa ÚS SR nerozhodol. 14 Pri tejto príležitosti sa prezident dňa 9. novembra 2011 vyjadril, že Ústava nehovorí, dokedy má kandidáta vymenovať, pričom je presvedčený, že ho vymenovať nemusí.15
Tlačová správa „Jozef Čentéš mieri do prezidentského paláca“ zo dňa 21. októbra 2011 uverejnená na spravodajskom portáli Webnoviny.sk, http://www.webnoviny.sk/slovensko/jozef-centes-ziada-o-stretnutie-s-pr/419682-clanok.html, (Príloha č. 12) 14 Tlačová správa „Gašparovičovu nečinnosť preveria ústavní sudcovia“ zo dňa 7. novembra 2011 uverejnená na spravodajskom portáli denníka SME http://www.sme.sk/c/6129579/gasparovicovu-necinnost-preveria-ustavnisudcovia.html#ixzz2H7tENF5o, (Príloha č. 13) 15 Tlačová správa „Gašparovič už nevidí dôvod na prijatie Čentéša“ zo dňa 9. novembra 2011 uverejnená na spravodajskom portáli denníka SME http://www.sme.sk/c/6133549/gasparovic-uz-nevidi-dovod-na-prijatie-centesa.html#ixzz2H7uFuEUu, (Príloha č. 14)
Neskôr sa prezident začína vyjadrovať pomerne jasne v tom, že nemá povinnosť kandidáta vymenovať, vychádza pritom z Ústavou používaných pojmov „vymenúva“ a „odvoláva“, ktoré považuje za odlišné od pojmov „vymenuje“ a „odvolá“. Zároveň hovorí, že neporušuje Ústavu, lebo Ústava nestanovuje lehotu, v ktorej sa má prezident rozhodnúť.16 17. V decembri 2011 sa prezident verejne vyjadruje prvýkrát jasnejšie k dôvodom, pre ktoré kandidáta za generálneho prokurátora nevymenuje. Napriek tomu, že v tomto čase je plne oboznámený s okolnosťami ohľadne skartovania výpovede Igora Matoviča, čo vyplýva z jeho predchádzajúcich vyjadrení17, ako dôvod, pre ktorý má problém kandidáta vymenovať, ho vôbec nespomína. Za dôležité dôvody pri svojom rozhodovaní považuje skutočnosť, že kandidát je straníckym kandidátom a že ho zvolili v čase, kedy ÚS SR vyhlásil predbežné opatrenie o tom, že vo veci sa nesmie rozhodovať. Opätovne poukazuje na okolnosti voľby, ktoré podľa neho nie sú v poriadku. Na základe priebehu voľby a toho, že kandidát je kandidátom politických strán, vyjadruje pochybnosť o jeho dôveryhodnosti ako generálneho prokurátora, ktorý má byť nezávislý. Vyjadruje svoju vôľu čakať na rozhodnutie o podaní Dobroslava Trnku, ktorý tiež podal ústavnú sťažnosť pre porušenie jeho práv, ako aj na rozhodnutie o sťažnosti kandidáta. Následne konštatuje, že napriek tomu, že prokuratúra nemá na čele riadne zvoleného generálneho prokurátora, neprekáža to jej práci, lebo má námestníka, ktorý má všetky práva a povinnosti generálneho prokurátora. 18 Prezident sa vôbec nezmienil o rozhodnutí ÚS SR zo dňa 5. októbra 2011 (PL. ÚS 95/2011), na základe ktorého bola voľba konaná dňa 17. júna 2011 v súlade s Ústavou. 18. Napriek skutočnosti, že existoval riadne zvolený kandidát na generálneho prokurátora, prezident sa dňa 26. januára 2012 opätovne vyjadril tak, akoby nemal v úmysle vymenovať kandidáta za generálneho prokurátora, pričom uviedol, že „by post generálneho prokurátora mala riešiť budúca vláda, respektíve parlament“ 19 . Ak by však prezident vymenoval kandidáta za generálneho prokurátora, potom by nasledujúcich 7 rokov tento post kandidát zastával a nasledujúca vláda (jej mandát je 4-ročný) by sa postom generálneho prokurátora nemala prečo zaoberať. Viackrát zopakoval, že sa mu nepáčia okolnosti voľby kandidáta do funkcie generálneho prokurátora, opäť napriek rozhodnutiu ÚS SR o ústavnosti a zákonnosti voľby, v ktorej Národná rada zvolila kandidáta do funkcie generálneho prokurátora. Tieto vyhlásenia opakuje následne prezident v každom nasledujúcom verejnom vyjadrení v priebehu celého roka 2012.20
Tlačová správa „Poslanci vyzvali Gašparoviča, aby vymenoval Čentéša“ zo dňa 5. decembra 2011 uverejnená na spravodajskom portáli denníka SME http://www.sme.sk/c/6168793/poslanci-vyzvali-gasparovica-aby-vymenovalcentesa.html#ixzz2H7vkMylw, (Príloha č. 15) 17 Tlačová správa „OKS, KDS a Obyčajní ľudia požadujú vymenovanie Čentéša“ zo dňa 9. decembra 2011 uverejnená na spravodajskom portáli denníka SME http://www.sme.sk/c/6175799/oks-kds-a-obycajni-ludia-pozaduju-vymenovaniecentesa.html#ixzz2H7wABV7Q, (Príloha č. 16) 18 Tlačová správa „Generálny prokurátor má byť podľa Gašparoviča nestranícky“ zo dňa 26. decembra 2011 uverejnená na spravodajskom portáli denníka SME, http://www.sme.sk/c/6195093/generalny-prokurator-ma-byt-podla-gasparovicanestranicky.html#ixzz2H7wrcVu0, (Príloha č. 17) 19 Tlačová správa „Gašparovič pri Čentéšovi počká na verdikt Ústavného súdu“ zo dňa 26. januára 2012 uverejnená na spravodajskom portáli denníka SME http://www.sme.sk/c/6232920/gasparovic-pri-centesovi-pocka-na-verdikt-ustavnehosudu.html#ixzz2H7zrc5yI, (Príloha č. 18) 20 Napr.: Tlačová správa „Výbor odobril výzvu prezidentovi, aby vymenoval Čentéša“ zo dňa 31. januára 2012 uverejnená na spravodajskom portáli denníka SME http://www.sme.sk/c/6239555/vybor-odobril-vyzvu-prezidentovi-aby-vymenovalcentesa.html#ixzz2H80yQsYb, (Príloha č. 19); Tlačová správa „Nevymenovanie Čentéša ide na Ústavný súd“ zo dňa 24. februára 2012 uverejnená na spravodajskom portáli denníka SME, http://www.sme.sk/c/6273334/nevymenovanie-centesaide-na-ustavny-sud.html#ixzz2H82S6Tbc, (Príloha č. 20); Tlačová správa „Prezident žiada zmenu voľby generálneho prokurátora“ zo dňa 20. marca 2012 uverejnená na spravodajskom portáli denníka SME http://www.sme.sk/c/6307530/prezident-ziada-zmenu-volby-generalneho-prokuratora.html#ixzz2H82tVfDf, (Príloha č. 21);
19. Poslanci Národnej rady sa podaním doručeným dňa 29. februára 2012 obrátili na ÚS SR s požiadavkou na začatie konania o výklad čl. 102 ods. 1 písm. t) a čl. 150 Ústavy. 20. Rozhodnutím zo dňa 23. augusta 2012, sp. zn. IV. ÚS 433/2012, ÚS SR opätovne potvrdil ústavnosť tajnej voľby, v ktorej bol kandidát zvolený, keď odmietol sťažnosť JUDr. Dobroslava Trnku, ktorou napadol voľbu zo dňa 17. mája 2011, pričom ÚS SR sa v tomto rozhodnutí čiastočne zaoberá aj voľbou konanou dňa 17. júna 2011. ÚS SR v prvom rade konštatuje, že „nemožno považovať za nesúladné s ústavou, ak poslanecké kluby odporučia svojim členom hlasovať určitým spôsobom o otázkach, ktoré sú predmetom hlasovania, a tento postoj aj vopred verejnej deklarujú. Takéto odporúčanie má len politický charakter, a nie je právne vynútiteľné. Za týchto okolností ani existenciu politickej dohody o tom, ako by poslanci mali hlasovať o určitej otázke, nemožno považovať za nesúladnú s ústavou. Je totiž vecou jednotlivých poslancov, ktorí vykonávajú svoj mandát osobne a podľa svojho svedomia a presvedčenia a nie sú viazaní príkazmi (čl. 73 ods. 2 Ústavy), či budú takúto politickú dohodu pri tajnom hlasovaní rešpektovať“. Následne sa ÚS SR zaoberal samotnou voľbou kandidáta do funkcie generálneho prokurátora konanou dňa 17. mája 2011. Na rozdiel od predchádzajúceho rozhodnutia ÚS SR vo veci sp. zn. I. ÚS 76/2011 zo dňa 20. apríla 2011 v tomto rozhodnutí ÚS SR konštatuje, že napriek určitému označovaniu hlasovacích lístkov, „sťažovateľ ... neuviedol ani žiadny relevantný argument, na základe ktorého by sa dalo dodatočne (po voľbe) spoľahlivo zistiť, ako jednotliví poslanci hlasovali, resp. ktorí z nich údajnú politickú dohodu o označovaní hlasovacích lístkov porušili, tj. na základe ktorého by bolo možné relevantne dospieť k záveru o porušení tajnosti hlasovania“. Z uznesenia ÚS SR ďalej vyplýva, že vo vzťahu k voľbe kandidáta do funkcie generálneho prokurátora konanej dňa 17. mája 2011 v Národnej rade je vedené trestné konanie Generálnou prokuratúrou pod sp. zn. IV Gv 1/11 pre prečin sabotáže podľa § 317 ods. 1 písm. a) Trestného zákona v súbehu s trestným činom marenia výkonu rozhodnutia ÚS SR podľa § 350 zákona č. 300/2005 Z. z. Trestný zákon v znení neskorších predpisov, pričom do rozhodnutia ÚS SR (teda do 23. augusta 2012, tj. viac ako rok po skutku) nebolo v tejto veci vznesené obvinenie voči konkrétnej osobe alebo osobám. V uznesení ÚS SR konštatuje, že v priebehu trestného konania boli vypočuté viaceré osoby, poslanci Národnej rady, ale „z obsahu ich výpovedí podľa názoru ústavného súdu nevyplýva žiadna taká skutková okolnosť, ktorá by bola právne významná ... a ktorá by mohla byť nespochybniteľným skutkovým základom na záver o porušení ... práv sťažovateľa v priebehu hlasovania o kandidátovi na generálneho prokurátora. Výpovede osôb, ..., obsahujú nejednoznačné a protirečivé stanoviská a hypotézy k priebehu hlasovania o kandidátovi na generálneho prokurátora konaného 17. mája 2011.“ Na základe vyššie uvedeného a iných okolností ÚS SR uzavrel, že JUDr. Dobroslav Trnka nebol dňa 17. mája 2011 zvolený za kandidáta do funkcie generálneho prokurátora, pretože do kvóra na určenie počtu prítomných poslancov sa započítavajú aj neplatné hlasy poslancov. Konštatoval, že neexistuje dôvod tvrdiť, že bola vo voľbe konanej dňa 17. mája 2011 porušená tajnosť hlasovania z dôvodu, že bolo veľa hlasovacích lístkov neplatných a že mali byť nejako označené (pričom ÚS SR vo svojom rozhodnutí na základe ním zistených skutočností nevedel povedať jednoznačne, či boli lístky označené alebo ako boli označené),
Tlačová správa „SKDÚ nevzdáva petíciu za vymenovanie Čentéša“ zo dňa 20. apríla 2012 uverejnená na spravodajskom portáli denníka SME http://www.sme.sk/c/6345477/sdku-nevzdava-peticiu-za-vymenovanie-centesa.html#ixzz2H83U30aB, (Príloha č. 22); Tlačová správa „Gašparovič vidí za Čentéšom korupciu“ zo dňa 3. mája 2012 uverejnená na spravodajskom portáli denníka SME http://www.sme.sk/c/6362810/gasparovic-vidi-za-centesom-korupciu.html#ixzz2H85D8521 (Príloha č. 23); Tlačová správa „Trnka prehral boj o funkciu generálneho prokurátora“ zo dňa 24. augusta 2012 uverejnená na spravodajskom portáli denníka SME http://www.sme.sk/c/6509077/trnka-prehral-boj-o-funkciu-generalnehoprokuratora.html#ixzz2H87mPNgv, (Príloha č. 24);
pretože nie je možné na základe toho dodatočne určiť, ako hlasoval konkrétny poslanec v tajnej voľbe dňa 17. mája 2011. Na základe toho je možné konštatovať, že dňa 17. júna 2011 sa mohla konať nová voľba, v ktorej bol riadne zvolený kandidát do funkcie generálneho prokurátora. Dňa 24. augusta 2012 sa prezident vyjadril, že naďalej kandidáta nevymenuje. Bude čakať, pretože ÚS SR musí „komplexne rozhodnúť o všetkých podnetoch týkajúcich sa voľby generálneho prokurátora, teda aj o podnetoch pána Čentéša a skupiny poslancov Národnej rady, potom rozhodne o vymenovaní alebo nevymenovaní pána Čentéša“.21 Rozhodnutím zo dňa 24. októbra 2012 (Pl. ÚS 4/2012-77) bolo skončené aj konanie na základe podnetu poslancov Národnej rady iniciované s cieľom podania výkladu príslušných ustanovení Ústavy týkajúce sa povinnosti alebo možnosti prezidenta vymenovať kandidáta zvoleného Národnou radou do funkcie generálneho prokurátora. Podľa tohto uznesenia ÚS SR „Prezident Slovenskej republiky je povinný zaoberať sa návrhom Národnej rady Slovenskej republiky na vymenovanie generálneho prokurátora Slovenskej republiky podľa čl. 150 Ústavy Slovenskej republiky, a ak bol zvolený postupom v súlade s právnymi predpismi, v primeranej lehote buď vymenovať navrhnutého kandidáta, alebo oznámiť Národnej rade Slovenskej republiky, že tohto kandidáta nevymenuje. Nevymenovať kandidáta môže len z dôvodu, že nespĺňa zákonné predpoklady na vymenovanie, alebo z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu spôsobom neznižujúcim vážnosť ústavnej funkcie alebo celého orgánu, ktorého má byť táto osoba vrcholným predstaviteľom, alebo spôsobom, ktorý nebude v rozpore so samotným poslaním tohto orgánu, ak by v dôsledku tejto skutočnosti mohol byť narušený riadny chod ústavných orgánov (čl. 101 ods. 1 druhá veta Ústavy Slovenskej republiky). Prezident uvedie dôvody nevymenovania, pričom tieto nesmú byť svojvoľné.“. Z vyhlásenia prezidenta zo dňa 28. októbra 2012 vyplýva, že „Prezident mieni čakať, kým Ústavný súd uzatvorí všetky podnety vrátane podnetu pána Čentéša“. Zároveň sa vyjadril, že „Až keď Ústavný súd rozhodne o podnete pána Čentéša, začne plynúť primeraná lehota“.22 Následne však prezident prestal verejne hovoriť o dôvodoch, pre ktoré kandidáta do funkcie generálneho prokurátora nevymenuje a odkazoval na svoje prechádzajúce vyjadrenia.23 Napriek vyššie uvedenému vyjadreniu prezidenta, že bude čakať na rozhodnutie ÚS SR o poslednej sťažnosti, dňa 17. decembra 2012 sa vyjadril, že rozhodne skôr.24 Toto rozhodnutie oznámil po tom, ako sa v médiách dňa 15. novembra 2012 objavilo, že kandidát podal námietku proti zloženiu senátu, ktorý mal rozhodovať o jeho ústavnej sťažnosti podanej pre nečinnosť prezidenta pri jeho rozhodovaní o nevymenovaní zvoleného kandidáta do funkcie generálneho prokurátora v primeranej
Tlačová správa „Trnka prehral boj o funkciu generálneho prokurátora“ zo dňa 24. augusta 2012 uverejnená na spravodajskom portáli denníka SME http://www.sme.sk/c/6509077/trnka-prehral-boj-o-funkciu-generalnehoprokuratora.html#ixzz2H87mPNgv, (Príloha č. 24) 22 Tlačová správa „Prezident: Čentéš si za prieťahy môže sám“ zo dňa 28. októbra 2012 uverejnená na spravodajskom portáli denníka SME http://www.sme.sk/c/6584940/prezident-centes-si-za-prietahy-moze-sam.html#ixzz2H89kVndR, (Príloha č. 25) 23 Tlačová správa „Vy ste analfabet, spýtal sa prezident novinárky“ zo dňa 12. novembra 2012 uverejnená na spravodajskom portáli denníka SME http://www.sme.sk/c/6601342/vy-ste-analfabet-spytal-sa-prezident-novinarky.html#ixzz2H8AZzAFV, (Príloha č. 26); Tlačová správa „Prezident dôvody nevymenovania tají aj Čentéšovi“ zo dňa 13. novembra 2012 uverejnená na spravodajskom portáli denníka SME http://www.sme.sk/c/6602764/prezident-dovody-nevymenovania-taji-ajcentesovi.html#ixzz2H8B9OwQ5, (Príloha č. 27) 24 Tlačová správa „Gašparovič sľubuje, že o Čentéšovi rozhodne čoskoro“ zo dňa 17. decembra 2012 uverejnená na spravodajskom portáli denníka SME http://www.sme.sk/c/6640848/gasparovic-slubuje-ze-o-centesovi-rozhodnecoskoro.html#ixzz2H8CRqojS, (Príloha č. 28)
lehote, čím oddialil rozhodnutie ÚS SR o jeho sťažnosti.25 Všetky ostatné konania na ÚS SR týkajúce sa predmetnej voľby aj výkladu Ústavy boli v tomto čase už právoplatne skončené. Z právneho hľadiska individuálna sťažnosť kandidáta týkajúca sa dĺžky lehoty, počas ktorej sa prezident nerozhodol, nemá pre rozhodnutie prezidenta o jeho vymenovaní žiadny právny význam. 25. Dňa 2. januára 2013 prezident publikoval na svojom webovom sídle www.prezident.sk26 oznámenie zo dňa 28. decembra 2012 adresované predsedovi Národnej rady o tom, že kandidáta za Generálneho prokurátora nevymenuje. V tomto oznámení prezident uviedol, že sa rozhodol kandidáta do funkcie generálneho prokurátora nevymenovať (ďalej len „Oznámenie rozhodnutia“). Dôvody, ktorými prezident svoje rozhodnutie odôvodnil, sú nasledovné: a) Prezident uviedol, že počet ústavných podaní, ktoré boli predložené v súvislosti s voľbou kandidáta do funkcie generálneho prokurátora od poslancov Národnej rady, kandidáta, prvého námestníka generálneho prokurátora Ladislava Tichého, či JUDr. Dobroslava Trnku, svedčí o tom, že voľba generálneho prokurátora bola predmetom politického boja. b) V odôvodnení sa prezident venuje podrobnému popisu skutočností súvisiacich s opakovanou voľbou generálneho prokurátora v Národnej rade a iné skutočnosti s tým súvisiace v časovom období od decembra 2010 do júna 2011, kedy došlo k zvoleniu kandidáta do funkcie generálneho prokurátora Národnou radou. V závere konštatuje, že kandidát nie je nestranným kandidátom na generálneho prokurátora, pretože je „neskrývaným kandidátom predstaviteľov politických strán“. c) Prezident odôvodňuje svoje rozhodnutie aj tým, že skartáciou výpovede poslanca Národnej rady Igora Matoviča k okolnostiam voľby kandidáta do funkcie generálneho prokurátora zo dňa 27. júla 2011, kandidát u neho vzbudzuje dôvodne a vážne pochybnosti prinajmenšom o administratívnej spôsobilosti riadiť prokuratúru. Rovnako upozorňuje, že kandidát v prvom vyjadrení ohľadne tejto skutočnosti nesprávne uviedol, že skartáciu výpovede omylom vykonali administratívne pracovníčky a neskôr uviedol, že tak urobil sám. Pričom dôvodí, že tieto vyjadrenia kandidáta vzbudzujú u neho vážne pochybnosti o čestnosti kandidáta, ktorá je podľa jeho názoru nevyhnutným morálnym atribútom nositeľa ústavnej funkcie generálneho prokurátora. d) Prezident sa pri hodnotení morálnych a iných kvalít kandidáta oprel v liste o názory niektorých osôb, konkrétne o názory bývalého príslušníka Slovenskej informačnej služby Petra Tótha uverejnené na jeho blogu dňa 1. augusta 2011 a názory redaktora Mareka Vagoviča uverejnené v internetovom vydaní týždenníka .týždeň, pričom z článku vybral len časť a necitoval ho úplne. e) Prezident uvádza, že kandidát nerešpektuje vzťahy medzi ústavnými orgánmi, keď verejne vyzýva prezidenta, aby konal vo veci vymenovania generálneho prokurátora, prípadne iniciuje konania, v ktorých sa domáha svojich ústavných práv v konaní pred ÚS SR pre nečinnosť prezidenta. 26. Prezident je vo svojej funkcii už druhé volebné obdobie, čiže existuje oprávnený predpoklad, že riadne ovláda svoje povinnosti. V minulosti zastával viaceré (ústavné) verejné funkcie, má právne vzdelanie tretieho stupňa a akademický titul docent v oblasti trestného práva, vykonával funkciu
Tlačová správa „ Čentéš podal na Ústavný súd námietku predpojatosti“ zo dňa 15. novembra 2012 uverejnená na spravodajskom portáli denníka Pravda, http://novespravy.pravda.sk/domace/clanok/251857-centes-podal-na-ustavny-sudnamietku-predpojatosti-voci-sudcom/, (Príloha č. 29) 26 Publikované rozhodnutie Prezidenta vo forme zverejnenia listu adresovaného predsedovi Národnej rady Slovenskej republiky, http://www.prezident.sk/?spravy-tlacoveho-oddelenia&news_id=16740, (Príloha č. 30)
generálneho prokurátora a pôsobil ako pedagóg na Právnickej fakulte Univerzity Komenského na katedre trestného práva. 27. V rámci ústavnej praxe je obvyklé, že prezident a jeho predchodca vo funkcii prezidenta kandidáta vymenovali najneskôr do 6 mesiacov od kedy došlo k rozhodnutiu príslušného orgánu o tom, ktorú osobu do funkcie navrhnú, napríklad: - Dňa 26. júna 2012 Vláda SR schválila uznesenie, ktorým navrhla Jána Tótha na post viceguvernéra Národnej banky Slovenska, prezident ho vymenoval dňa 5. novembra 2012. - Prezident rozhodol o odvolaní rektora Policajnej akadémie do 2 týždňov, odkedy Minister vnútra SR prvýkrát v médiách informoval o podozrení z korupčného správania pri rozhodovaní o prijímaní študentov na Policajnú akadémiu. - Dňa 24. októbra 2012 Vláda SR schválila uznesenie, ktorým navrhla Jozefa Holjenčíka na post predsedu Úradu pre reguláciu sieťových odvetví, prezident ho vymenoval dňa 26. novembra 2012. - Dňa 11. júla 2012 Vláda SR schválila uznesenie, ktorým navrhla Ľudmilu Benkovičovú na post predsedníčky Štatistického úradu Slovenskej republiky, prezident ju vymenoval dňa 8. augusta 2012. - Dňa 27. apríla 2012 Vláda SR schválila uznesenie, ktorým navrhla Jána Valka na post riaditeľa Slovenskej informačnej služby, prezident ho vymenoval dňa 3. mája 2012. - Dňa 21. júla 2010 Vláda SR schválila uznesenie, ktorým navrhla Karola Mitríka na post riaditeľa Slovenskej informačnej služby, prezident ho vymenoval dňa 25. augusta 2010. - Dňa 9. decembra 2009 Vláda SR schválila uznesenie, ktorým navrhla Jozefa Makúcha na post guvernéra Národnej banky Slovenska, prezident ho vymenoval dňa 12. januára 2010. - Dňa 10. novembra 2010 bol prof. RNDr. Karol Mičieta, PhD. zvolený akademickým senátom Univerzity Komenského za rektora, napriek tomu, že návrh podáva prezidentovi Minister školstva, vedy, výskumu a športu SR, prezident ho vymenoval dňa 17. januára 2011. - Dňa 11. februára 2011 bol prof. doc. Marek Šmid, PhD. zvolený akademickým senátom Trnavskej univerzity za rektora, napriek tomu, že návrh podáva prezidentovi Minister školstva, vedy, výskumu a športu SR, prezident ho vymenoval dňa 22. augusta 2011. - Dňa 26. apríla 2011 bol prof. Tadeusz Zasepa, PhD. zvolený akademickým senátom Katolíckej univerzity v Ružomberku za rektora, napriek tomu, že návrh podáva prezidentovi Minister školstva, vedy, výskumu a športu SR, prezident ho vymenoval dňa 3. júla 2011. - Dňa 22. júna 2009 bol Súdnou radou Slovenskej republiky zvolený Štefan Harabin za predsedu Najvyššieho súdu Slovenskej republiky a zároveň predsedu Súdnej rady SR, pričom ho prezident odvolal z funkcie Ministra spravodlivosti SR a vymenoval ho do zvolenej funkcie za menej ako 24 hodín, dňa 23. júna 200927. Napriek skutočnosti, že o v tom čase vtedajší Generálny prokurátor Dobroslav Trnka už dňa 9. septembra 2008 potvrdil, že existuje prepis nahrávky telefonického rozhovoru Štefana Harabina s Bakim Sadikim (dôvodne podozrivým zo spáchania trestného činu)28, o nepochybne Štefan Harabin morálne zlyhal, keď bol prichytený pri zjavnom klamstve (najskôr zaprel a po prezretí nahrávky z rokovania Národnej rady, priznal, že vulgárne vynadal poslancovi Národnej rady)29,
Tlačová správa „Minister Harabin sa stal predsedom Najvyššieho súdu“ zo dňa 23. júna 2009 uverejnená na portáli Aktuálne.sk, http://aktualne.atlas.sk/minister-harabin-sa-stal-predsedom-najvyssieho-sudu/slovensko/politika/ , (Príloha č. 31) 28 Tlačová správa „Trnka usvedčil Harabina z klamstva“ zo dňa 10. septembra 2008 uverejnená na spravodajskom portáli denníka SME, http://www.sme.sk/c/4069204/trnka-usvedcil-harabina-z-klamstva.html, (Príloha č. 32)
existovala dôvodná pochybnosť o tom, či Štefan Harabin vôbec môže byť volený za predsedu Najvyššieho súdu SR, keďže v čase voľby mal prerušený výkon funkcie sudcu a zastával funkciu Ministra spravodlivosti SR v rámci výkonnej moci, pre ktorú bolo dňa 24. augusta 2009 iniciované konanie pred ÚS SR.30 Dňa 13. novembra 2003 Vláda SR schválila uznesenie, ktorým navrhla Vladimíra Čepeka a Karola Dvoráka na posty členov Regulačnej rady, prezident ich vymenoval dňa 11.decembra 2003. Dňa 13. marca 2002 Vláda SR schválila uznesenie, ktorým navrhla Ľubomíra Plaia na post predsedu Úradu pre štátnu službu, prezident ho vymenoval dňa 18. marca 2002. Dňa 21. novembra 2001 Vláda SR schválila uznesenie, ktorým navrhla Ivana Šramka na post viceguvernéra Národnej banky Slovenska, prezident ho vymenoval dňa 11. januára 2002. Dňa 26. februára 2003 bol prof. PhDr. František Mihina, CSc. zvolený akademickým senátom Prešovskej univerzity v Prešove za rektora, napriek tomu, že návrh podáva prezidentovi Minister školstva SR, prezident ho vymenoval dňa 15. júla 2003. Dňa 16. júna 2003 bol prof. JUDr. Vladimír Babčák, CSc. zvolený akademickým senátom Univerzity P.J.Šafárika v Košiciach za rektora, napriek tomu, že návrh podáva prezidentovi Minister školstva SR, prezident ho vymenoval dňa 15. júla 2003.
28. Úmyselného porušenia Ústavy sa prezident dopustil tým, že a) Rozhodnutie vymenovať alebo nevymenovať kandidáta do funkcie generálneho prokurátora neprijal v primeranej lehote, čím porušil svoju povinnosť v zmysle čl. 101 ods. 1 druhá veta Ústavy zabezpečiť riadny chod ústavných orgánov. b) Nerešpektoval ústavné limity svojich právomocí stanovené v čl. 2 ods. 2, čl. 102 ods. 1 písm. t) a čl. 150 Ústavy v spojení s rozhodnutím Ústavného súdu Slovenskej republiky (ďalej len „ÚS SR“) zo dňa 24. októbra 2012 sp. zn. PL. ÚS 4/2012-77, pretože a) nerešpektoval rozhodnutie ÚS SR o zákonnosti voľby kandidáta do funkcie generálneho prokurátora zo dňa 5. novembra 2012 sp. zn. PL. ÚS 95/2011; b) nerešpektoval rozhodnutie subjektov oprávnených podať návrh na disciplinárne konanie voči kandidátovi a právomoci zverené disciplinárnym orgánom prokuratúry Slovenskej republiky; c) odôvodnenie rozhodnutia prezidenta nevymenovať kandidáta do funkcie generálneho prokurátora je svojvoľné. 29. Podľa čl. 2 ods. 2 Ústavy „Štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon.“. 30. Podľa čl. 101 ods. 1 druhá veta Ústavy „Prezident reprezentuje Slovenskú republiku navonok i dovnútra a svojím rozhodovaním zabezpečuje riadny chod ústavných orgánov.“. Podľa čl. 102 ods. 1 písm. t) Ústavy prezident „ vymenúva a odvoláva sudcov, predsedu a podpredsedu Najvyššieho súdu Slovenskej republiky, generálneho prokurátora a troch členov Súdnej rady Slovenskej republiky,
Tlačová správa „Trnka usvedčil Harabina z klamstva“ zo dňa 10. septembra 2008 uverejnená na spravodajskom portáli denníka SME, http://www.sme.sk/c/4069204/trnka-usvedcil-harabina-z-klamstva.html, (Príloha č. 32) 30 Tlačová správa „Harabin vyhral, šéfom Najvyššieho súdu zostane“ zo dňa 6. mája 2010 uverejnená na spravodajskom portáli Aktualne.sk, http://aktualne.atlas.sk/harabin-vyhral-sefom-najvyssieho-sudu-zostane/slovensko/politika/, (Príloha č. 33)
prijíma sľub sudcov“. Podľa čl. 150 Ústavy „Na čele prokuratúry je generálny prokurátor, ktorého vymenúva a odvoláva prezident Slovenskej republiky na návrh Národnej rady Slovenskej republiky.“. 31. Podľa čl. 107 Ústavy „Prezidenta možno stíhať iba za úmyselné porušenie ústavy alebo za vlastizradu. O podaní obžaloby na prezidenta rozhoduje Národná rada Slovenskej republiky trojpätinovou väčšinou hlasov všetkých poslancov. Obžalobu podáva Národná rada Slovenskej republiky na Ústavný súd Slovenskej republiky, ktorý o nej rozhodne v pléne. Odsudzujúce rozhodnutie Ústavného súdu Slovenskej republiky znamená stratu funkcie prezidenta a spôsobilosti túto funkciu opätovne získať.“. Vzhľadom na skutočnosť, že neexistuje ani žiadne predchádzajúce rozhodnutie ÚS SR, ktorým by sa mohli navrhovatelia riadiť, budeme na účely právneho posúdenia aplikovať predovšetkým Ústavu a ústavný rámec tvorený rozhodnutiami ÚS SR a právne princípy obsiahnuté v právnom poriadku Slovenskej republiky s cieľom definovať mimo iného aj zavinenie požadované Ústavou pre podanie obžaloby v zmysle citovaného čl. 107 Ústavy.
A. Porušenie povinnosti zabezpečiť riadny chod ústavných orgánov
32. Vymenovanie určitého kandidáta do funkcie generálneho prokurátora na základe návrhu Národnej rady, je, čo sa týka povahy, zhodné ako iné vykonávanie menovacích a odvolávacích právomocí prezidenta, ktoré mu stanovuje Ústava a ktoré prezident vykonáva nie na základe svojho samostatného rozhodnutia, ale na návrh vlády SR, Národnej rady, Súdnej rady SR, Ministra školstva, vedy, výskumu a športu SR a podobne. Lehota 18 mesiacov, počas ktorej prezident nerozhodol o návrhu na vymenovanie kandidáta do funkcie generálneho prokurátora, je v porovnaní s inými prípadmi, keď prezident vymenúva a odvoláva osoby navrhnuté inými príslušnými orgánmi na vymenovanie alebo odvolanie do funkcie najdlhšie do 6 mesiacov od rozhodnutia príslušného orgánu, je zjavne neprimeraná, pretože je trojnásobne dlhšia ako v iných prípadoch. 33. S prihliadnutím na skutočnosť, že všetky prezidentom uvádzané dôvody, pre ktoré sa rozhodol, že kandidáta do funkcie generálneho prokurátora nevymenuje, musel poznať najneskôr dňa 2. augusta 2011 vďaka ich medializácii a z jeho vyjadrenia zo dňa 11. augusta 2011 je evidentné, že o nich aj vedel (viď bod 13) a odvtedy sa skutkovo nezmenili, neexistoval žiadny legálny ani legitímny dôvod čakať s rozhodnutím až do 28. decembra 2012. 34. Pre porovnanie je možné upozorniť na prípad, kedy prezident odmietol vymenovať vládou Slovenskej republiky navrhnutého kandidáta do funkcie viceguvernéra Národnej banky Slovenska. V tomto prípade bol kandidát do funkcie viceguvernéra Národnej banky Slovenska navrhnutý dňa 16. marca 2006 a prezident o jeho nevymenovaní do funkcie rozhodol dňa 6. júna 2006 z dôvodu, že kandidát nespĺňal zákonné predpoklady na vymenovanie do tejto funkcie. V danom prípade, napriek tomu, že prezident rozhodol o nevymenovaní tejto osoby do funkcie v zmysle návrhu vlády Slovenskej republiky, rozhodol v primeranom čase podobne, ako v iných vyššie uvedených prípadoch. Zároveň tento prípad bol predmetom konania pred ÚS SR ohľadne výkladu právomocí prezidenta, kde ÚS SR vydal rozhodnutie vo veci sp. zn. PL. ÚS 14/06 zo dňa 23. septembra 2009, ktoré bolo publikované dňa 12. januára 2010 pod č. 2/2010 Z. z.. V zmysle tohto rozhodnutia „Prezident Slovenskej republiky posudzuje pri výkone svojej právomoci podľa čl. 102 ods. 1 písm. h) vety pred bodkočiarkou Ústavy Slovenskej republiky, či kandidát na funkciu viceguvernéra Národnej banky Slovenska, ktorého navrhla vláda a s ktorým vyslovila súhlas Národná rada Slovenskej republiky podľa § 7 ods. 2 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, spĺňa predpoklady na vymenovanie do tejto funkcie podľa § 7 ods. 4 uvedeného zákona. V prípade, ak dospeje k záveru, že tieto predpoklady navrhnutý kandidát nespĺňa, návrhu vlády Slovenskej republiky nevyhovie.“ 12
35. Tvrdenie prezidenta, že čakal na rozhodnutia ÚS SR o sťažnostiach súvisiacich s voľbou kandidáta do funkcie generálneho prokurátora alebo na rozhodnutie o výklade príslušných ustanovení Ústavy iniciované poslancami Národnej rady rovnako neobstojí, a to z viacerých dôvodov: - Predmetom rozhodovania ÚS SR nikdy nebola skutočnosť, či kandidát spĺňa zákonné alebo iné predpoklady na to, aby bol vymenovaný do funkcie generálneho prokurátora, preto prezident musel samostatne v primeranej lehote rozhodnúť o tom, či vymenuje kandidáta do funkcie generálneho prokurátora, čo patrí do jeho výlučnej právomoci ako prezidenta stanovenej Ústavou. - Prezident neinicioval konanie pred ÚS SR sám, z čoho vyplýva, že mu bol zrejmý rozsah jeho právomocí v súvislosti s vymenovaním alebo nevymenovaním kandidáta do funkcie generálneho prokurátora zvoleného Národnou radou, tomu nasvedčujú aj viaceré jeho verejné vyjadrenia (viď body 13, 17,22) aj skutočnosť, že poznal predchádzajúce rozhodnutia ÚS SR v podobnom prípade (viď bod 33 vyššie). - Je pochybné, či mohol prezident výklad Ústavy poskytnutý v rozhodnutí ÚS SR sp. zn. PL. ÚS 4/2012 zo dňa 24. októbra 2012 vôbec použiť pri rozhodovaní o vymenovaní alebo nevymenovaní kandidáta do funkcie generálneho prokurátora, pretože v zmysle uznesenia ÚS SR sp. zn. II ÚS 69/9931 „Ústava Slovenskej republiky ani nijaký iný právny predpis neumožňuje, aby výklad Ústavy Slovenskej republiky podaný Ústavným súdom Slovenskej republiky podľa č. 128 ods. 1 Ústavy Slovenskej republiky pôsobil spätne v čase pred uverejnením výkladu Ústavy Slovenskej republiky, či dokonca pred jeho podaním Ústavným súdom.“ Za predpokladu, že by sme proces voľby a vymenovania kandidáta do funkcie generálneho prokurátora chápali ako jeden pokračujúci proces, potom by sme mohli vysloviť odôvodnenú pochybnosť o tom, či nemal prezident postupovať len v súlade s predchádzajúcim rozhodnutím ÚS SR sp. zn. PL. ÚS 14/06 zo dňa 23 septembra 2009, na základe ktorého mohol preverovať len zákonné predpoklady na vymenovanie kandidáta do funkcie generálneho prokurátora. - Ak bolo nevyhnutné čakať na rozhodnutie ÚS SR vo všetkých súvisiacich konaniach, tak ako to tvrdil prezident (viď bod 22), nie je zrejmé z akého dôvodu sa prezident rozhodol na rozhodnutie ÚS SR o sťažnosti kandidáta na porušenie jeho ústavných práv nečakať a rozhodnúť, že ho za generálneho prokurátora nevymenuje. Túto skutočnosť verejne neodôvodnil. 36. Nie je možné súhlasiť s názorom prezidenta, že vzhľadom na to, že v zmysle § 9 ods. 1 zákona č. 153/2001 Z. z. o prokuratúre v znení neskorších predpisov (ďalej len „zákon č. 153/2001 Z. z.“), ak generálny prokurátor nie je vymenovaný, funkciu generálneho prokurátora v plnom rozsahu jeho práv a povinností vykonáva prvý námestník generálneho prokurátora, nie je problémom, ak dlhé časové obdobie nie je generálny prokurátor vymenovaný. Generálny prokurátor, nie Generálna prokuratúra SR ako inštitúcia, má špecifické oprávnenia vyplývajúce zo samotnej Ústavy a iných právne záväzných právnych predpisov. Je to ústavná funkcia, ktorá je kreovaná v Ústave stanoveným spôsobom, ktorý predpokladá pôsobenie takých ústavných inštitúcií, ktoré sú priamo volené občanmi Slovenskej republiky. Z týchto dôvodov nie je možné generálneho prokurátora dlhodobo nahradiť prvým námestníkom generálneho prokurátora, ktorý nemá demokratickú legitimitu a nemá ústavné postavenie tak, ako ho stanovuje a vymedzuje Ústava a právne predpisy vo vzťahu ku generálnemu prokurátorovi. Riadny chod Generálnej prokuratúry SR a riadne vykonávanie právomocí, ktoré právny
Uznesenie ÚS SR sp. zn. II. ÚS 69/99 publikované v Zbierke nálezov a uznesení ÚS SR pod č. 83/99
poriadok zveruje výhradne generálnemu prokurátorovi nie je možné zabezpečiť bez toho, aby bola táto funkcia riadne obsadená Národnou radou zvoleným a prezidentom vymenovaným generálnym prokurátorom. Na základe vyššie uvedeného je zrejmé, že prezident nerozhodol v primeranej lehote o vymenovaní kandidáta do funkcie generálneho prokurátora, týmto konaním prezident porušil Ústavu, a to povinnosť stanovenú mu čl. 101 ods. 1 druhá veta Ústavy – zabezpečiť riadny chod ústavných orgánov. Z vyjadrení prezidenta (viď body 8 a 16) jasne vyplýva, že si uvedomoval, že musí konať v rámci Ústavy, aj keď vzhľadom na ustálenú ústavnú prax rešpektovanú samotným prezidentom (viď bod 26) nie je právne relevantný jeho názor, podľa ktorého mu Ústava žiadnu lehotu nestanovuje a teda môže rozhodovať v akejkoľvek lehote. Súčasťou Ústavy je aj ústavná prax orgánov konajúcich na základe právomocí, ktoré sú im Ústavou zverené. ÚS SR vo viacerých rozhodnutiach konštatoval, že skutočnosť, že Ústava nestanovuje lehotu nemožno vykladať ako „kedykoľvek“, pretože to narúša princíp právnej istoty a zároveň záväzok štátnych orgánov ku vzájomnej spolupráci a k účinnému spolupôsobeniu pri výkone ústavných právomocí. Zo všetkých prezidentových verejných vyjadrení (viď body 16, 17, 18, 22) zároveň vyplýva, že si bol vedomý do veľkej miery rozsahu svojich kompetencií a to aj vzhľadom na predchádzajúcu judikatúru ÚS SR (viď bod 33) a na to, že sám sa na ÚS SR s návrhom na výklad ustanovení Ústavy neobrátil. Niekoľkokrát verejne tvrdil, že má právomoc kandidáta do funkcie generálneho prokurátora nevymenovať, a to aj pred tým, ako sa poslanci Národnej rady obrátili so žiadosťou na ÚS SR, aby podal výklad relevantných ustanovení Ústavy (viď body 16,17,18). Na základe toho je možné bez pochyby tvrdiť, že prezident vedel, že nedodržaním primeranej lehoty na konanie poruší ustanovenia Ústavy. Zároveň si bol plne vedomý toho, v akých lehotách vymenúva a odvoláva iných funkcionárov a teda, že primeraná lehota na rozhodnutie je stanoviteľná. Prezident svoje rozhodnutie odložiť vymenovanie kandidáta do funkcie generálneho prokurátora rôznym spôsobom odôvodňoval, pričom dôvody sa v priebehu 18-tich mesiacov zmenili a to podstatným spôsobom, keďže napríklad okrem vyjadrenia ku skartácii výpovede Igora Matoviča zo dňa 11. augusta 2011 tento dôvod neskôr, pred uverejnením Oznámenia rozhodnutia, neuviedol ako dôležitý, hoci dôvody týkajúce sa okolností voľby uvádzal viackrát (viď body 16,17,18). V konečnom dôsledku prezident svojim rozhodnutím zo dňa 28. decembra 2012 poprel svoje predchádzajúce tvrdenie zo dňa 28. októbra 2012, že bude čakať na rozhodnutia ÚS SR vo všetkých konaniach týkajúcich sa voľby generálneho prokurátora (viď bod 23). Prezident teda konal vedome v rozpore s Ústavou, s úmyslom oddialiť rozhodnutie o vymenovaní alebo nevymenovaní kandidáta do funkcie generálneho prokurátora. Na základe vyššie uvedených skutočností je možné tvrdiť, že prezident vedome a úmyselne porušil ustanovenie čl. 101 ods. 1 druhá veta Ústavy.
B. Nerešpektovanie ústavných limitov právomocí prezidenta
41. V zmysle ustanovenia čl. 1 ods. 1 prvá veta Ústavy je Slovenská republika zvrchovaný, demokratický a právny štát. Význam právneho štátu a vlády práva je zdôraznený v čl. 2 Ústavy. Jedným z najvýznamnejších znakov právneho štátu je zákonnosť a z nej vyplývajúca viazanosť štátnych orgánov právom. Štátne orgány teda sami seba limitujú právom, podriaďujú sa zákonom, ktoré sami vydávajú. Právny štát je charakterizovaný tým, že štátne orgány uskutočňujú svoje právomoci a funkcie na základe práva a v medziach práva.32 Prezident je štátnym orgánom Slovenskej republiky
Prusák, J.: Teória práva, Bratislava 2001, ISBN 80-7160-146-2, str. 166-170
v zmysle Ústavy, ktorý má stanovené svoje právomoci priamo Ústavou, ale aj inými zákonmi. Pre výkon funkcie prezidenta platia rovnaké pravidlá ako pre výkon akejkoľvek inej verejnej funkcie v Slovenskej republike. Základným ustanovením, ktoré je potrebné zo strany prezidenta rešpektovať je ustanovenie čl. 2 ods. 2 Ústavy, ktoré práve stanovuje limity svojvôle štátnych orgánov, ktoré môžu konať len na základe Ústavy, v jej medziach a v rozsahu a spôsobom, ktorý ustanoví zákon. Pre stanovenie medzí Ústavy, ktoré je prezident povinný rešpektovať, je potrebné zohľadniť aj uznesenie ÚS SR zo dňa 24. októbra 2012 vydané v konaní pod sp. zn. PL. ÚS 4/2012. Prezident podľa tohto rozhodnutia môže nevymenovať Národnou radou zvoleného a navrhnutého kandidáta do funkcie generálneho prokurátora „len z dôvodu, že nespĺňa zákonné predpoklady na vymenovanie alebo z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu spôsobom, neznižujúcim vážnosť ústavnej funkcie alebo celého orgánu, ktorého má byť táto osoba vrcholným predstaviteľom, alebo spôsobom ktorý nebude v rozpore so samotným poslaním tohto orgánu, ak by v dôsledku tejto skutočnosti mohol byť narušený riadny chod ústavných orgánov“, pričom dôvody prezidenta, ktoré v rozhodnutí uvedie „nesmú byť svojvoľné“. 42. Vyššie uvedené ústavné limity porušil prezident tým, že i. nerešpektoval rozhodnutie ÚS SR o zákonnosti voľby kandidáta do funkcie generálneho prokurátora zo dňa 5. októbra 2011 sp. zn. PL. ÚS 95/2011; ii. nerešpektoval rozhodnutie subjektov oprávnených nepodať návrh na disciplinárne konanie voči kandidátovi a právomoci zverené disciplinárnym orgánom prokuratúry Slovenskej republiky; iii. odôvodnenie rozhodnutia prezidenta nevymenovať kandidáta do funkcie generálneho prokurátora je svojvoľné. 43. V vyjadrení prezidenta vyplýva, že si myslel, že môže kandidáta do funkcie generálneho prokurátora aj nevymenovať (viď bod 16). Podľa neho existovali dôvody, pre ktoré vymenovanie, resp. nevymenovanie zvažoval (viď bod 17 alebo 18), pričom dokonca menoval dôvody, pre ktoré považuje voľbu za pochybnú (viď bod 17). Prezident evidentne úmyselne nekomentoval rozhodnutie ÚS SR zo dňa 5. októbra 2011 a uznesenie o odmietnutí sťažnosti JUDr. Dobroslava Trnku zo dňa 23. augusta 2012, ktorými ÚS SR rozhodol o ústavnosti a zákonnosti voľby kandidáta do funkcie generálneho prokurátora a rovnako ich nespomenul ani v Oznámení rozhodnutia zo dňa 28. decembra 2012, napriek tomu, že vedel o ich vydaní (viď napríklad bod 17 v časti, kde hovorca prezidenta hovorí, že prezident „Vyjadruje vôľu čakať na rozhodnutie o podaní Dobroslava Trnku“, čiže mu musí byť zrejmé, že o druhom podaní týkajúcom sa zákonnosti voľby kandidáta zo dňa 17. júna 2011 už ÚS SR rozhodol). 44. Vzhľadom na všetky okolnosti (verejne publikované informácie a analýzy, prezidentove vedomosti o jeho kompetenciách a ústavnej praxi a právne vzdelanie a prax, vrátane praxe generálneho prokurátora) prezident vie a uvedomuje si, že - dôvody, pre ktoré kandidáta nevymenuje, sa musia týkať jeho osoby, - dôvody nevymenovania kandidáta do funkcie generálneho prokurátora sa nemôžu týkať procesu a okolností jeho voľby, - okolnosti voľby kandidáta do funkcie generálneho prokurátora preskúmal vo viacerých konaniach ÚS SR a konštatoval, že voľba prebehla v súlade s Ústavou a zákonmi, - je rozhodnutím ÚS SR viazaný a nemôže samostatne posudzovať, či bola voľba kandidáta v súlade s právnymi predpismi Slovenskej republiky, čo však v rozhodnutí robí a z okolností voľby vedome konštruuje okolnosti týkajúce sa kandidáta, hoci kandidát iba súhlasil so svojou kandidatúrou a celkom logicky nemal žiadny vplyv na proces voľby v Národnej rade, 15
pre skartáciu výpovede Igora Matoviča a následnú komunikáciu o tejto udalosti s médiami nebolo ani len iniciované disciplinárne stíhanie kandidáta, - sú známe aj iné skutkové okolnosti ohľadne skartácie výpovede Igora Matoviča a následnej komunikácie kandidáta o tejto udalosti s médiami, ako uviedol sám prezident v Oznámení rozhodnutia, napriek tomu ich nezohľadnil, čo by pri tak závažnom rozhodnutí o nevymenovaní kandidáta riadne zvoleného Národnou radou do ústavnej funkcie urobiť mal. 45. Na základe vyššie uvedeného je zrejmé, že prezident pri nerešpektovaní kompetencií ostatných ústavných orgánov (ÚS SR, generálneho prokurátora a verejného ochranu práv) a iných orgánov (iné subjekty oprávnené podať návrh na disciplinárne konanie proti prokurátorovi Generálnej prokuratúry SR) a pri svojvoľnom nezohľadnení všetkých relevantných skutkových okolností ohľadne skartácie výpovede Igora Matoviča a následnej komunikácie kandidáta o tejto udalosti s médiami a nedostatočnom vysporiadaní sa s týmito okolnosťami, vedome a úmyselne konal v rozpore s Ústavou. i. Nerešpektovanie rozhodnutia ÚS SR o zákonnosti voľby kandidáta do funkcie generálneho prokurátora 46. Akékoľvek obsadzovanie funkcií prostredníctvom voľby v Národnej rady je vždy spojené s jeho tzv. politizáciou. Takýto postup pri obsadzovaní orgánov voľbou v Národnej rade a s prípadným následným menovaním prezidentom SR je upravené samotou Ústavou. Skutočnosť, že v Slovenskej republike do Národnej rady volia priamo občania predstaviteľov politických strán a politických hnutí, ktorí sa stanú poslancami Národnej rady a jedine oni môžu navrhovať kandidátov, o ktorých následne rozhoduje Národná rada voľbou, sama o sebe nemôže byť dôvodom na nevymenovanie takto navrhnutých kandidátov s odôvodnením, že toto sú politicky nominovaní kandidáti. To nemôže znamenať, že osoba, ktorá sa nechá navrhnúť na voľbu do orgánov volených v Národnej rade a so svojou voľbou súhlasí, je nedôveryhodnou osobou na vykonávanie tejto funkcie, ako dôvodí prezident vo svojom Oznámení rozhodnutia. 47. Rovnako, pokiaľ ide „o spolitizovanie voľby“, sa v podobnom zmysle vyjadril ÚS SR v uznesení sp. zn. VI. ÚS 433/2011 zo dňa 23. augusta 2012 (viď bod 20). Napriek tomu, že prezident sa jasne vyjadril po rozhodnutí ÚS SR sp. zn. PL. ÚS 95/2011 zo dňa 5. októbra 2011, že nemôže rozhodnúť o vymenovaní alebo nevymenovaní kandidáta, pretože ÚS SR ešte nerozhodol o ústavných sťažnostiach podaných JUDr. Dobroslavom Trnkom a kandidátom, vo svojom Oznámení rozhodnutia vyššie citované uznesenie ÚS SR vo veci sp. zn. VI. ÚS 433/2011 zo dňa 23. augusta 2012, ktorým sťažnosť JUDr. Dobroslava Trnku odmietol ako zjavne neopodstatnenú, vôbec nespomína a nevysporiadava sa so závermi ÚS SR ohľadne zákonnosti voľby kandidáta v Národnej rade dňa 17. júna 2011. 48. Najdôležitejšie však v konečnom dôsledku je, že posudzovanie zákonnosti a ústavnosti voľby nie je v medziach kompetencie prezidenta, ktorá mu je zverená na základe ustanovenia čl. 102 ods. 1 písm. t) a čl. 150 Ústavy na vymenúvanie generálneho prokurátora. Skutočnosť, že voľba kandidáta do funkcie generálneho prokurátora bola v súlade s Ústavou a zákonom konštatoval aj ÚS SR vo svojom rozhodnutí z 5. novembra 2011 sp. zn. PL. ÚS 95/2011 a opätovne tým, že odmietol rozhodnutím zo dňa 23. augusta 2012, sp. zn. IV. ÚS 433/2012 sťažnosť JUDr. Dobroslava Trnku, ktorou voľbu napadol, pre zjavnú neopodstatnenosť a nedostatok aktívnej legitimácie. Prezident je týmto rozhodnutím ÚS SR viazaný a už si nemôže sám urobiť iný názor na zákonnosť voľby kandidáta do funkcie generálneho prokurátora, ktorého zvolila Národná rada dňa 17. júna 2011. 16
49. Napriek vyššie uvedenému sa prezident rozhodol nerešpektovať rozhodnutie ÚS SR vo veci sp. zn PL. ÚS 95/2011 zo dňa 5. októbra 2011 a uznesenie ÚS SR vo veci sp. zn. IV. ÚS 433/2012 zo dňa 23. augusta 2012, čo vyplýva z toho, že sa verejne k ich obsahu nikdy nevyjadril a nekomentoval ho (viď body 16 a nasledujúce, v ktorých citujeme vyjadrenia prezidenta) a z obsahu Oznámenia rozhodnutia zo dňa 28. decembra 2012, kde ho vôbec nespomenul, napriek skutočnosti, že o tomto rozhodnutí vedel (viď v bode 17). 50. V časti rozhodnutia prezidenta o nevymenovaní kandidáta do funkcie generálneho prokurátora založenej na dôvodoch týkajúcich sa okolností voľby kandidáta do funkcie generálneho prokurátora prezident pri svojom rozhodnutí nerešpektuje ústavné limity svojich právomocí, ktoré sú mu zverené v čl. 2 ods. 2 v spojení s čl. 102 ods. 1 písm. t) a čl. 150 Ústavy, čím ju úmyselne porušil. ii. Nerešpektovanie právomocí zverených príslušným orgánom v rámci disciplinárneho konania prokuratúry 51. K vytýkanému skutku kandidáta vo vzťahu ku skartácii výpovede Igora Matoviča a k následnej komunikácii o tomto skutku s médiami zo strany kandidáta došlo jeden a pol mesiaca po tom, ako bol kandidát zvolený Národnou radou za kandidáta do funkcie generálneho prokurátora. Ak by prezident konal v rámci svojich štandardných lehôt v rámci ústavnej praxe, ktorú sám spoluvytváral, potom by už v tomto čase mohol byť kandidát vymenovaný do funkcie generálneho prokurátora. Je preto legitímne uvažovať v intenciách toho, či by skutok popísaný prezidentom ako dôvod nevymenovania obstál pri rozhodovaní o odvolaní kandidáta z funkcie generálneho prokurátora v zmysle § 8 ods. 2 zákona č. 153/2001 Z. z. Zároveň je potrebné vziať do úvahy aj skutočnosť, že po celý čas je kandidát zároveň prokurátorom a preto sa na neho v plnej miere stále vzťahujú predpisy o disciplinárnej zodpovednosti prokurátorov v zmysle zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov (ďalej len „zákon č. 154/2001 Z. z.“). 52. Disciplinárnym previnením je v zmysle § 188 zákona č. 154/2001 Z. z. zavinené nesplnenie alebo porušenie povinností prokurátora; správanie prokurátora, ktoré vzbudzuje oprávnené pochybnosti o jeho svedomitosti a nestrannosti pri rozhodovaní; alebo správanie prokurátora na verejnosti, ktoré znižuje vážnosť prokuratúry. Zároveň v zmysle § 8 ods. 3 zákona č. 153/2001 Z. z. Národná rada navrhne prezidentovi, aby generálneho prokurátora odvolal z funkcie, ak generálny prokurátor mimo iného bol v disciplinárnom konaní právoplatne uznaný vinným zo spáchania disciplinárneho previnenia a bolo mu uložené disciplinárne opatrenie – odvolanie z funkcie generálneho prokurátora alebo zbavenie výkonu funkcie prokurátora. 53. Podmienky vzniku disciplinárnej zodpovednosti, ktorá by mohla viesť k odvolaniu generálneho prokurátora z funkcie, alebo by vo všeobecnosti mohla viesť k disciplinárnemu stíhaniu akéhokoľvek prokurátora, sa prekrývajú s dôvodmi, pre ktoré je možné odmietnuť vymenovanie kandidáta na generálneho prokurátora v zmysle výkladového uznesenia ÚS SR, teda že by mohla byť konaním prokurátora znížená vážnosť funkcie generálneho prokurátora alebo Generálnej prokuratúry SR ako celku, alebo by mohol byť narušený riadny chod tejto inštitúcie v dôsledku, že by si neplnil povinnosti vyplývajúce z tejto funkcie. 54. Voči kandidátovi doteraz (tj. už rok a 5 mesiacov od skutku) nebolo pre tento skutok ani len iniciované disciplinárne konanie. Lehota na podanie návrhu na disciplinárne stíhanie v zmysle ustanovenia § 197 ods. 3 zákona č. 154/2001 Z. z. je 6 mesiacov, od kedy sa oprávnená osoba dozvie o skutku, ktorý by mohol zakladať disciplinárnu zodpovednosť prokurátora. Pri medializovaní 17
informácií o tomto skutku je nemožné, že by sa o ňom všetky oprávnené osoby nedozvedeli najneskôr 2. augusta 2011, kedy táto správa bola publikovaná vo viacerých médiách aj s vyjadreniami Generálnej prokuratúry SR a kandidáta. 55. Vyvodzovanie disciplinárnej zodpovednosti voči kandidátovi patrí do výlučnej kompetencie subjektov oprávnených na podanie návrhu na disciplinárne stíhanie prokurátora a disciplinárnych orgánov prokuratúry SR, nie do právomocí prezidenta. V zmysle § 197 ods. 1 zákona č. 154/2001 Z. z. návrh na začatie disciplinárneho konania voči kandidátovi sú oprávnení podať generálny prokurátor proti akémukoľvek prokurátorovi; minister spravodlivosti alebo verejný ochranca práv proti prokurátorovi ktorejkoľvek prokuratúry vrátane generálneho prokurátora; alebo námestník generálneho prokurátora proti prokurátorom generálnej prokuratúry a vedúcim prokurátorom, ktorí patria do jeho riadiacej pôsobnosti. Žiadny z týchto oprávnených subjektov konanie kandidáta popísané prezidentom v Oznámení rozhodnutia nevyhodnotil ako také, pre ktoré by inicioval voči nemu disciplinárne konanie. I keď formálne nebolo o tejto skutočnosti vydané rozhodnutie, je možné uvažovať, že najneskôr márnym uplynutím lehoty na podanie disciplinárneho návrhu oprávnené subjekty vyhodnotili konanie kandidáta tak, že nezakladá dôvod na iniciovanie disciplinárneho konania. 56. Prezident teda pri svojom rozhodovaní nerešpektoval rozhodnutie týchto orgánov neiniciovať pre konanie kandidáta vo vzťahu k vyššie popísaným skutočnostiam disciplinárne konanie, pretože evidentne nepovažovali toto konanie za také, - ktoré by na verejnosti znižovalo vážnosť prokuratúry, - že by správanie kandidáta vzbudzovalo oprávnené pochybnosti o jeho svedomitosti alebo nestrannosti pri rozhodovaní, alebo - že by došlo k zavinenému nesplneniu alebo porušeniu povinností prokurátora. 57. Z vyššie uvedeného možno dovodiť dva závery, z ktorých ani jeden nie je v prospech prezidentovho názoru vyjadreného v odôvodnení Oznámenia rozhodnutia: a) Prezident nemal vôbec právomoc posudzovať to, či ním namietané konanie je dostatočným dôvodom na nevymenovanie kandidáta, pretože táto právomoc patrí subjektom oprávneným iniciovať disciplinárne stíhanie voči kandidátovi a disciplinárnym komisiám v zmysle ustanovení zákona č. 154/2001 Z. z. a teda nerešpektoval právomoci, ktoré sú mu zverené v čl. 2 ods. 2 v spojení s čl. 102 ods. 1 písm. t) a čl. 150 Ústavy, alebo b) Prezident realizoval takúto právomoc v rozpore s Ústavou, pretože sa vo svojich dôvodoch vôbec nevysporiadal s tým, prečo konanie, ktoré iné orgány nepovažujú za dostatočne závažné ani len na disciplinárne stíhanie bežného prokurátora (napriek tomu, že v dôsledku disciplinárneho stíhania možno zbaviť funkcie aj vymenovaného generálneho prokurátora), sú dostatočne závažné pre nevymenovanie kandidáta do funkcie generálneho prokurátora, v dôsledku čoho je jeho rozhodnutie svojvoľné. Neobstojí pritom bez ďalšieho tvrdenie, že na kandidáta do funkcie generálneho prokurátora sa kladú prísnejšie podmienky ako na obyčajného prokurátora. Z odôvodnenia rozhodnutia prezidenta nie je vôbec zrejmé, prečo sú zákonom č. 154/2001 Z. z. stanovené predpoklady na výkon funkcie prokurátora obsahujúce požiadavku bezúhonnosti, morálnych kvalít, ako aj nestrannosti pri rozhodovaní a právne mechanizmy uplatniteľné voči prokurátorom na zabezpečenie ich svedomitosti a nestrannosti ich rozhodovania, ako aj zabezpečenia vážnosti prokuratúry, nedostatočné a odôvodňujú dodatočné preskúmavanie a hodnotenie osobnostných predpokladov kandidáta na funkciu generálneho prokurátora prezidentom.
iii. Rozhodnutie prezidenta je svojvoľné 58. Prezidentom vymedzené konanie kandidáta vo vzťahu ku skartácii výpovede Igora Matoviča a následnej komunikácie o tejto skutočnosti s médiami (ďalej len „vytýkané konanie kandidáta“) nie je v Oznámení rozhodnutia dostatočne skutkovo vymedzené a nie je dostatočne odôvodnená ani jeho právna relevancia pre nevymenovanie kandidáta. Druhou dôležitou skutočnosťou je to, že prezident sa vo svojom Oznámení rozhodnutia nevysporiadal s tým, na základe čoho pričíta konanie poslancov Národnej rady, predsedu Národnej rady a premiérky Vlády SR pri voľbách kandidáta do funkcie generálneho prokurátora, práve kandidátovi, v akej miere mohol toto konanie ovplyvniť, či predvídať a či naozaj skutočnosť, že súhlasil s tým, že bude volený za kandidáta do funkcie generálneho prokurátora je okolnosť, ktorá ho ako osobu diskvalifikuje pre funkciu generálneho prokurátora. K vytýkanému konaniu kandidáta vo vzťahu k výpovedi Z vyššie uvedených skutkových okolností (viď body 10 až 12) v porovnaní s obsahom Oznámenia rozhodnutia prezidenta je zrejmé, že prezident vo ňom neuviedol všetky relevantné skutočnosti vo vzťahu k vytýkanému konaniu kandidáta. Niektoré relevantné skutočnosti boli uvedené dokonca úplne nesprávne, napríklad dátum výpovede Igora Matoviča realizovanej pred kandidátom, alebo skutočnosť, že výpoveď bola realizovaná v rámci iného prebiehajúceho trestného konania. Vzhľadom na skutočnosť, že ide o pomerne zásadné rozhodnutie prezidenta, je dôvod si myslieť, že mu nevenoval dostatočnú pozornosť a neprikladal mu primeranú vážnosť. Je možné konštatovať, že prezident ako docent trestného práva a bývalý generálny prokurátor ČSFR porušil jednu zo základných zásad pri hodnotení dôkazov. V zmysle zásad trestného konania33 je potrebné všetky dôkazy hodnotiť starostlivým uvážením všetkých okolností prípadu jednotlivo i v ich súhrne, vo vzájomnej súvislosti, nezávisle od toho, kto je ich pôvodcom. Z Oznámenia rozhodnutia zverejneného prezidentom nie je zrejmé, či sa prezident vôbec zaoberal hodnotením všetkých relevantných faktov, ktoré boli verejne známe a v odôvodnení uvádza nepresné a nepravdivé údaje. Ak prezident zvažoval všetky relevantné skutočnosti pri prijímaní rozhodnutia, nevidíme dôvod, prečo ich v Oznámení rozhodnutia neuviedol a rovnako neuviedol dôvod, pre ktorý ich pri vytváraní si záveru o závažnosti konania vytýkaného kandidátovi nezohľadnil. Práve naopak, svoje neúplné hodnotenie vybraných faktov opiera o hodnotiace úsudky osôb, ktoré nemajú žiadnu funkciu, v rámci ktorej by ich názory boli pre prezidenta pri rozhodovaní záväzné a navyše ich uvádza bez širšieho kontextu a s nesprávnou citáciou. Ak sa ich už rozhodol uviesť, potom mal Prezident odôvodniť, prečo si zvolil citácie práve týchto názorov od týchto autorov, prečo sú tieto názory relevantnejšie vo verejnej diskusii ako iné názory iných autorov. Akýkoľvek hodnotiaci úsudok akejkoľvek súkromnej osoby bez akejkoľvek právnej relevancie nemôže byť ústavným a zákonným dôvodom nevymenovať kandidáta riadne zvoleného zákonodarným orgánom Slovenskej republiky na akúkoľvek verejnú funkciu. Prezident sa vôbec riadne a úplne nevysporiadal so všetkými skutkovými okolnosťami súvisiacimi s vytýkaným konaním kandidáta, neodôvodnil, prečo namietané konanie kandidáta považuje za také vážne, že jeho vymenovaním by sa narušila vážnosť funkcie generálneho prokurátora alebo Generálnej prokuratúry SR ako inštitúcie a jej riadny chod. Z vyššie uvedených dôvodov, je nevyhnutné považovať jeho rozhodnutie za svojvoľné. Pričítateľnosť okolností volieb v Národnej rade kandidátovi
§ 2 ods. 12 zákona č. 301/2005 Z. z. Trestný poriadok v znení neskorších predpisov.
64. Prezident vo svojom Oznámení rozhodnutia venuje veľkú pozornosť okolnostiam volieb generálneho prokurátora v Národnej rade od 2. decembra 2010 do 17. júna 2011, a to vrátane vyhlásení vtedajších predstaviteľov Národnej rady a Vlády SR. Za podstatnú okolnosť považuje skutočnosť, že vo vzťahu k voľbe kandidáta do funkcie generálneho prokurátora existujú podozrenia z korupcie poslancov Národnej rady (ktoré sa do dnešného dňa nepreukázali tak, aby bolo čo i len vznesené obvinenie voči konkrétnej osobe, napriek prebiehajúcemu vyšetrovaniu), podozrenia, že predsedníčka Vlády SR mala vydierať poslancov Národnej rady, že predseda Národnej rady informoval o voľbe a okolnostiach okolo voľby osoby mimo Národnej rady o okolnostiach voľby a podobne. Podstatnou otázkou je, ako presne tieto okolnosti súvisia s osobou kandidáta a ako ho diskvalifikujú ako osobu na funkciu, do ktorej bol zvolený. 65. Ako sme už vyššie uviedli, samotné okolnosti voľby bez vzťahu k osobným vlastnostiam kandidáta, ktoré by znížili vážnosť funkcie generálneho prokurátora alebo Generálnej prokuratúry SR ako takej alebo by ohrozili chod Generálnej prokuratúry SR, nemôžu byť v zmysle Ústavy a výkladu poskytnutého ÚS SR dostatočne závažné preto, aby prezident zvoleného kandidáta do funkcie generálneho prokurátora nevymenoval. Na základe vyššie uvedeného je možné konštatovať, že jediné relevantné tvrdenia prezidenta v jeho Oznámení rozhodnutia, ako podstatné okolnosti vo vzťahu k osobe kandidáta sú, že podľa neho je kandidát nominantom politických strán, keďže o jeho navrhnutí rozhodla koaličná rada, následne sa rozhodol súhlasiť so svojou nomináciou a voľbou napriek tomu, že ÚS SR svojím rozhodnutím pozastavil účinnosť ustanovení predmetnej novely rokovacieho poriadku NR SR. Všetky ostatné okolnosti, ktoré prezident uvádza, sú úplne bez právneho významu, pretože kandidát ich nemohol ovplyvniť alebo určovať svojim správaním. Jediné, čo mohol kandidát v danej situácii spraviť, je nesúhlasiť so svojou nomináciou a so samotnou voľbou. Z tohto dôvodu je potrebné sa vysporiadať s otázkou, či skutočnosť, že kandidát súhlasil s jeho nomináciou a s voľbou je dôvodom, pre ktorý by ho mohol prezident do funkcie generálneho prokurátora nevymenovať. 66. V prvom rade je potrebné odkázať na rozhodnutia ÚS SR, kde konštatoval, že voľba dňa 17. júna 2011 prebehla zákonne a tým, že sa vykonala voľba tajne a splnila všetky predpoklady tajnej voľby ÚS SR skonštatoval, že „materiálne bolo rešpektované ratio decidendi rozhodnutia ústavného súdu o pozastavení účinnosti“ ustanovení predmetnej novely rokovacieho poriadku NR SR a neexistuje dôkaz o narušení tajného hlasovania ani vo vzťahu k voľbe zo dňa 17. mája 2011 ani vo vzťahu k voľbe zo dňa 17. júna 2011. Nie je zrejmé, prečo prezident vo svojom Oznámení rozhodnutia tieto rozhodnutia ÚS SR vôbec nespomína, nevysporiadava sa s ich závermi a nie je zrejmé, ako ich použil pri vytváraní si názoru, že kandidáta do funkcie generálneho prokurátora nevymenuje. Navyše tieto okolnosti kandidát nemohol a ani nevedel objektívne či subjektívne ovplyvniť alebo predvídať. Z tohto dôvodu je možné z hľadiska hodnotenia osobných predpokladov kandidáta na výkon funkcie generálneho prokurátora považovať okolnosti voľby za právne irelevantné pre rozhodovanie o vymenovaní kandidáta do funkcie generálneho prokurátora. Kandidát má plné právo sa rozhodnúť, či sa voľby zúčastní alebo nie, pričom samotné rozhodnutie kandidovať po splnení zákonných predpokladov a po tom, ako kandidáta niektorý z poslancov Národnej rady navrhne, je možné považovať za realizáciu jeho ústavného pasívneho volebného práva, nie ako skutočnosť, ktorá by ho na výkon funkcie, do ktorej má byť volený, diskvalifikovala. Ak prezident považoval túto skutočnosť vo svetle rozhodnutí ÚS SR k okolnostiam voľby kandidáta do funkcie generálneho prokurátora za diskvalifikujúcu, bolo potrebné to zdôvodniť, čo prezident vo svojom Oznámení rozhodnutia neurobil, preto je možné považovať toto rozhodnutie aj v tomto ohľade za svojvoľné.
Pokiaľ ide o prezidentom namietanú skutočnosť, že kandidát je „kandidátom predstaviteľov politických strán“, ktorá by ho mala diskvalifikovať ako kandidáta do funkcie generálneho prokurátora, je nevyhnutné zopakovať, že za súčasného právneho stavu každý kandidát do funkcie generálneho prokurátora bude politickým kandidátom, pretože ho navrhujú poslanci Národnej rady zvolení za určitú politickú stranu alebo politické hnutie. Na zvolenie kandidáta do funkcie generálneho prokurátora v Národnej rade sa vyžaduje nadpolovičná väčšina hlasov poslancov zúčastnených na voľbe34, z tohto dôvodu je pochopiteľné, že ten kandidát, ktorý má deklarovanú podporou politických strán reprezentujúcich väčšinu poslancov v Národnej rade, bude mať väčšiu šancu na zvolenie za kandidáta do funkcie generálneho prokurátora. Skutočnosť, že takúto podporu kandidátovi politické strany reprezentujúce väčšinu poslancov v Národnej rade verejne vyjadria, nie je samo o sebe možné považovať za dôkaz o strate nezávislosti pri výkone funkcie generálneho prokurátora. Pri hodnotení kandidáta je nevyhnutné vziať do úvahy jeho pôsobenie vo funkcii prokurátora a prípadne aj jeho verejné vyjadrenia. V tejto súvislosti napríklad aj vyjadrenie súčasného predsedu vlády SR Róberta Fica v čase, keď bol ešte opozičným poslancom, zo dňa 9. júla 2011, vo vzťahu k osobe kandidáta „Je to slušný človek, o tom nemám pochybnosti.“.35 68. Prezident však vo svojom Oznámení rozhodnutia nehodnotí kandidáta z celkového pohľadu, nezohľadňuje jeho dlhodobé a profesionálne pôsobenie ako prokurátora. Skutočnosť, že voči jeho osobe nebolo doteraz iniciované disciplinárne konanie, jeho verejné vyjadrenia alebo iné pôsobenie, ktoré by naznačovali stratu nezávislosti a nestrannosti pri rozhodovaní a pri vedení generálnej prokuratúry, ktoré by v dôsledku jeho vymenovania znamenali zníženie vážnosti funkcie generálneho prokurátora alebo Generálnej prokuratúry SR alebo by ohrozili jej riadny chod. Z tohto dôvodu možno opäť konštatovať, že Oznámenie rozhodnutia neobsahuje vo vzťahu k tomuto dôvodu relevantné právne a skutkové hodnotenie, teda ho je možné považovať, za svojvoľné.
Na základe vyššie uvedených dôvodov Národná rada Slovenskej republiky navrhuje Ústavnému súdu Slovenskej republiky, aby vydal nasledovný rozsudok: „I. Ústavný súd Slovenskej republiky uznáva Prezidenta Slovenskej republiky Doc. JUDr. Ivan Gašparovič, CSc. vinným z úmyselného porušenia Ústavy, ktorého sa dopustil tým, že v rozpore s čl. 2 ods. 2, čl. 101 ods. 1 druhá veta, čl. 102 ods. 1 písm. t) a čl. 150 Ústavy Slovenskej republiky po uplynutí primeranej lehoty nerešpektujúc ústavné limity svojich právomocí rozhodol dňa 28. decembra 2012, že za generálneho prokurátora Slovenskej republiky nevymenuje kandidáta Doc. JUDr. Jozefa Čentéša, PhD. zvoleného dňa 17. júna 2011 Národnou radou Slovenskej republiky v súlade s Ústavou Slovenskej republiky a zákonmi Slovenskej republiky. II. Doc. JUDr. Ivan Gašparovič, CSc. právoplatnosťou tohto rozsudku stráca funkciu prezidenta Slovenskej republiky a spôsobilosť túto funkciu opätovne získať.“.
§ 123 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. 35 Rozhovor s Róbertom Ficom uverejnený dňa 9. júla 2011 na spravodajskom portáli denníka SME, http://www.sme.sk/c/5970694/fico-keby-som-bol-premierom-je-na-slovensku-lacnejsie.html#ixzz2I5i5kjwq, (Príloha č. 34)
Zoznam príloh: 1. Tlačová správa „Verejná voľba generálneho prokurátora sa asi pribrzdí“ zo dňa 5. apríla 2011 zverejnená na spravodajskom portáli denníka SME, http://www.sme.sk/c/5837827/verejnavolba-generalneho-prokuratora-sa-asi pribrzdi.html#ixzz2H7hV4mT7 2. Tlačová správa „Prezident nepodpísal odtajnenie voľby prokurátora“ zo dňa 21. apríla 2011 zverejnená na spravodajskom portáli denníka SME, http://www.sme.sk/c/5861911/prezident-nepodpisal-odtajnenie-volbyprokuratora.html#ixzz2H7iBrKCs 3. Tlačová správa „Ústavný súd sa bude verejnou voľbou zaoberať už v stredu“ zo dňa 13. júna 2011 zverejnená na spravodajskom portáli denníka SME, http://www.sme.sk/c/5934386/ustavny-sud-sa-bude-verejnou-volbou-zaoberat-uz-vstredu.html#ixzz2H7kc7Kmy 4. Tlačová správa „Voliť prokurátora budú tajne a už v piatok“ zo dňa 17. júna 2011 uverejnená na spravodajskom portáli denníka SME, http://www.sme.sk/c/5940849/volit-prokuratorabudu-tajne-a-uz-v-piatok.html#ixzz2H7ldBt2m 5. Tlačová správa „Čentéša zvolili za prokurátora, prezident avizuje, že ho nevymenuje“ zo dňa 17.6.2012 uverejnená na spravodajskom portáli denníka Pravda, http://spravy.pravda.sk/centesa-zvolili-za-prokuratora-prezident-avizuje-ze-ho-nevymenuje1p1-/sk_domace.asp?c=A110617_114542_sk_domace_p23#ixzz2H7a6yKOs 6. Tlačová správa „Čentéš pokračuje ako bežný prokurátor“ zo dňa 20. júna 2011 uverejnená na spravodajskom portáli denníka SME http://www.sme.sk/c/5944206/centes-pokracuje-akobezny-prokurator.html#ixzz2H7nnQajC 7. Tlačová správa „Trnka Čentéšovi negratuloval“ zo dňa 20. júna 2011 uverejnená na spravodajskom portáli denníka SME http://www.sme.sk/c/5946029/trnka-centesovinegratuloval.html#ixzz2H7o3FECm 8. Tlačová správa „Ústavný súd zmenil nie na ano“ zo dňa 6. júla 2011 uverejnená na spravodajskom portáli denníka SME http://www.sme.sk/c/5966321/ustavny-sud-zmenil-niena-ano.html#ixzz2H7ooULCD 9. Tlačová správa „Matovič vypovedal o korupcii, spomínal koaličné aj opozičné mená“ zo dňa 29. júla 2011 uverejnená na spravodajskom portáli denníka Pravda, http://spravy.pravda.sk/domace/clanok/171265-matovic-vypovedal-o-korupcii-spominalkoalicne-aj-opozicne-mena/ 10. Tlačová správa „Kto skartoval Matovičovu výpoveď“ zo dňa 2. augusta 2011 uverejnená na spravodajskom portáli PLUSKA, http://www.pluska.sk/slovensko/politika/kto-skartovalmatovicovu-vypoved.html 11. Tlačová správa „Gašparovič: Na skartovanie výpovede musel mať Čentéš vážny dôvod“ zo dňa 11. augusta 2011 uverejnená na spravodajskom portáli denníka SME, http://www.sme.sk/c/6011994/gasparovic-na-skartovanie-vypovede-musel-mat-centesvazny-dovod.html#ixzz2H7rNVLY0 12. Tlačová správa „Jozef Čentéš mieri do prezidentského paláca“ zo dňa 21. októbra 2011 uverejnená na spravodajskom portáli Webnoviny.sk, http://www.webnoviny.sk/slovensko/jozef-centes-ziada-o-stretnutie-s-pr/419682clanok.html 13. Tlačová správa „Gašparovičovu nečinnosť preveria ústavní sudcovia“ zo dňa 7. novembra 2011 uverejnená na spravodajskom portáli denníka SME http://www.sme.sk/c/6129579/gasparovicovu-necinnost-preveria-ustavnisudcovia.html#ixzz2H7tENF5o 14. Tlačová správa „Gašparovič už nevidí dôvod na prijatie Čentéša“ zo dňa 9. novembra 2011 uverejnená na spravodajskom portáli denníka SME 22
http://www.sme.sk/c/6133549/gasparovic-uz-nevidi-dovod-na-prijatiecentesa.html#ixzz2H7uFuEUu Tlačová správa „Poslanci vyzvali Gašparoviča, aby vymenoval Čentéša“ zo dňa 5. decembra 2011 uverejnená na spravodajskom portáli denníka SME http://www.sme.sk/c/6168793/poslanci-vyzvali-gasparovica-aby-vymenovalcentesa.html#ixzz2H7vkMylw Tlačová správa „OKS, KDS a Obyčajní ľudia požadujú vymenovanie Čentéša“ zo dňa 9. decembra 2011 uverejnená na spravodajskom portáli denníka SME http://www.sme.sk/c/6175799/oks-kds-a-obycajni-ludia-pozaduju-vymenovaniecentesa.html#ixzz2H7wABV7Q Tlačová správa „Generálny prokurátor má byť podľa Gašparoviča nestranícky“ zo dňa 26. decembra 2011 uverejnená na spravodajskom portáli denníka SME, http://www.sme.sk/c/6195093/generalny-prokurator-ma-byt-podla-gasparovicanestranicky.html#ixzz2H7wrcVu0 Tlačová správa „Gašparovič pri Čentéšovi počká na verdikt Ústavného súdu“ zo dňa 26. januára 2012 uverejnená na spravodajskom portáli denníka SME http://www.sme.sk/c/6232920/gasparovic-pri-centesovi-pocka-na-verdikt-ustavnehosudu.html#ixzz2H7zrc5yI Tlačová správa „Výbor odobril výzvu prezidentovi, aby vymenoval Čentéša“ zo dňa 31. januára 2012 uverejnená na spravodajskom portáli denníka SME http://www.sme.sk/c/6239555/vybor-odobril-vyzvu-prezidentovi-aby-vymenovalcentesa.html#ixzz2H80yQsYb Tlačová správa „Nevymenovanie Čentéša ide na Ústavný súd“ zo dňa 24. februára 2012 uverejnená na spravodajskom portáli denníka SME, http://www.sme.sk/c/6273334/nevymenovanie-centesa-ide-na-ustavnysud.html#ixzz2H82S6Tbc Tlačová správa „Prezident žiada zmenu voľby generálneho prokurátora“ zo dňa 20. marca 2012 uverejnená na spravodajskom portáli denníka SME http://www.sme.sk/c/6307530/prezident-ziada-zmenu-volby-generalnehoprokuratora.html#ixzz2H82tVfDf Tlačová správa „SKDÚ nevzdáva petíciu za vymenovanie Čentéša“ zo dňa 20. apríla 2012 uverejnená na spravodajskom portáli denníka SME http://www.sme.sk/c/6345477/sdkunevzdava-peticiu-za-vymenovanie-centesa.html#ixzz2H83U30aB Tlačová správa „Gašparovič vidí za Čentéšom korupciu“ zo dňa 3. mája 2012 uverejnená na spravodajskom portáli denníka SME http://www.sme.sk/c/6362810/gasparovic-vidi-zacentesom-korupciu.html#ixzz2H85D8521 Tlačová správa „Trnka prehral boj o funkciu generálneho prokurátora“ zo dňa 24. augusta 2012 uverejnená na spravodajskom portáli denníka SME http://www.sme.sk/c/6509077/trnka-prehral-boj-o-funkciu-generalnehoprokuratora.html#ixzz2H87mPNgv Tlačová správa „Prezident: Čentéš si za prieťahy môže sám“ zo dňa 28. októbra 2012 uverejnená na spravodajskom portáli denníka SME http://www.sme.sk/c/6584940/prezident-centes-si-za-prietahy-mozesam.html#ixzz2H89kVndR Tlačová správa „Vy ste analfabet, spýtal sa prezident novinárky“ zo dňa 12. novembra 2012 uverejnená na spravodajskom portáli denníka SME http://www.sme.sk/c/6601342/vy-steanalfabet-spytal-sa-prezident-novinarky.html#ixzz2H8AZzAFV Tlačová správa „Prezident dôvody nevymenovania tají aj Čentéšovi“ zo dňa 13. novembra 2012 uverejnená na spravodajskom portáli denníka SME http://www.sme.sk/c/6602764/prezident-dovody-nevymenovania-taji-ajcentesovi.html#ixzz2H8B9OwQ5 23
28. Tlačová správa „Gašparovič sľubuje, že o Čentéšovi rozhodne čoskoro“ zo dňa 17. decembra 2012 uverejnená na spravodajskom portáli denníka SME http://www.sme.sk/c/6640848/gasparovic-slubuje-ze-o-centesovi-rozhodnecoskoro.html#ixzz2H8CRqojS 29. Tlačová správa „ Čentéš podal na Ústavný súd námietku predpojatosti“ zo dňa 15. novembra 2012 uverejnená na spravodajskom portáli denníka Pravda, http://novespravy.pravda.sk/domace/clanok/251857-centes-podal-na-ustavny-sudnamietku-predpojatosti-voci-sudcom/ 30. Publikované rozhodnutie Prezidenta vo forme zverejnenia listu adresovaného predsedovi Národnej rady Slovenskej republiky, http://www.prezident.sk/?spravy-tlacovehooddelenia&news_id=16740 31. Tlačová správa „Minister Harabin sa stal predsedom Najvyššieho súdu“ zo dňa 23. júna 2009 uverejnená na portáli Aktuálne.sk, http://aktualne.atlas.sk/minister-harabin-sa-stalpredsedom-najvyssieho-sudu/slovensko/politika/ 32. Tlačová správa „Trnka usvedčil Harabina z klamstva“ zo dňa 10. septembra 2008 uverejnená na spravodajskom portáli denníka SME, http://www.sme.sk/c/4069204/trnka-usvedcilharabina-z-klamstva.html 33. Tlačová správa „Harabin vyhral, šéfom Najvyššieho súdu zostane“ zo dňa 6. mája 2010 uverejnená na spravodajskom portáli Aktualne.sk, http://aktualne.atlas.sk/harabin-vyhralsefom-najvyssieho-sudu-zostane/slovensko/politika/ 34. Rozhovor s Róbertom Ficom uverejnený dňa 9. júla 2011 na spravodajskom portáli denníka SME, http://www.sme.sk/c/5970694/fico-keby-som-bol-premierom-je-na-slovenskulacnejsie.html#ixzz2I5i5kjwq